LSV: Nacionalna frekvencija za afirmaciju ratnih zločinaca! – Balkanekspresrb.rs\nPromovisanjem planetarno prepoznatljivih ratnih zločinaca u medijima, Srbija se krupnim koracima vraća u 90-te godine prošlog veka, navodi u pisanoj izjavi medijima potpredsednik Lige socijaldemokrata Vojvodine Robert Kolar:\nLiga socijaldemokrata Vojvodine je užasnuta zbog promovisanja osuđenog ratnog zločinca, Ratka Mladića u programu televizije koja koristi nacionalnu frekvenciju kao javno dobro.\nRelativizacija ratnih zločina, negiranje genocida i sistematska popularizacija masovnih ubica ostaviće teške i duboke posledice po naše društvo narednih decenija. Oni koji naređuju i tolerišu razaranje moralnih temelja društva jednoga dana će, nadamo se, odgovarati zbog toga. Nažalost, posledice njihovog pogubnog delovanja trajaće, kao i svako zagađenje, još dugo.\nPozivamo nadležne institucije da reaguju. Ovde nije reč o privatnim medijima, već o korišćenju javnog resursa – nacionalne frekvencije u svrhu promovisanja osuđenog ratnog zločinaca.\nLSV izražava žaljenje što se ovaj nemio događaj poklopio sa istupom premijerke Ane Brnabić koja je svojim intervjuom negirala i presudu Međunarodnog suda pravde, čiju je nadležnost Srbija prihvatila, ali se i ogrešila o Rezoluciju skupštine Srbije o osudi genocida u Srebrenici iz 2010. godine.\nNažalost, umesto da osudi zločine i da se jasno distancira od počinilaca, vlast i deo medija u Srbiji svakodnevnom relativizacijom i negiranjem zločina čitavo društvo poistovećuju sa jednom zločinačkom politikom, što je nedopustivo.\nDodamo li tome i činjenicu da vlast odbija da oduzme, po zakonu, poslanički mandat osuđenom ratnom zločincu, Vojislavu Šešelju, jasno je da Srbija ubrzano gubi kredibilitet i u regionu i u međunarodnim odnosima.\nLSV će se svim silama boriti protiv relativizacije zločina i rehabilitacije ratnih zločinaca kao i revizije istorijskih činjenica”(Press LSV).♦


Predsednik Narodne skupštine Srbije Ivica Dačić smatra da Srbija treba da bude strpljiva i da stalno ističe svoju opredeljenost za dijalog sa Prištinom, bez obzira na to šta govori premijer Kosova Aljbin Kurti.\nPredsednik Srbije Aleksandar Vučić informisao je predsednika Skupštine Ivicu Dačića o jučerašnjim sastancima u okviru nove runde dijaloga Beograda i Prištine.\n"Svi znaju da ono što Kurti govori nema nikakve veze sa realnošću, da je to potpuno van agende dijaloga i da je sve usmereno na to da se ne vratimo na suštinu priče - a to je ispunjavnje onoga što je potpisano - formiranje Zajednice srpskih opština i dijalog za dolazak do političkog rešenja za probleme na Kosovu i Metohiji", rekao je Dačić Tanjugu komentarišući jučerašnje pregovore u Briselu.\nPredsednik Skupštine Srbije je dodao da očekuje da će se sada videti koja strana opstruiše dolazak do nekog rešenja kroz pregovore.\n"Veoma je važno da je Srbija bila konstruktivna i da pokazuje dobru volju i veru da nastavi dijalog, jer ovakvo ponašanje Kurtija i prištinske delegacije ima za cilj da opstruiše ove razgovore i da ih obesmisli, da se više ne vode bilo kakvi razgovori, već da se samo ide na pritisak na Srbiju da prizna nezavisnost Kosova", kaže Dačić.\n25.07.2021 Na Kosovu sutra Dan žalosti (478)\n25.07.2021 On zna gde ste (277)\n25.07.2021 Uručene književne nagrade „Grigorije Božović“ (182)\n25.07.2021 Osmani od Sugoa zatražila pomoć oko priznanja Kosova (146)


Điro ima novog lidera, biciklisti stigli kod Vlahovića - Sportal\nTako to radi šampion Jejts, raširenih ruku ulazi u Torino foto EPA MAURIZIO BRAMBATTI Foto: Ustupljena fotografija\nItalija Điro ima novog lidera, biciklisti stigli kod Vlahovića\nAleksandar Pijevac - Vest objavljena: 20:24 - 21.05.2022\nSajmon Jejts pobednik je triler završnice 14. etape Điro d’Italija koja je donela promenu u generalnom plasmanu.\nJejts, koga još proganja kolaps na Điru 2008. godine, poigrao se sa Ričardom Karapazon, Džejom Hindlijem i Vinćencom Nibalijejm na poslednjem usponu pre nego što je proslavio trijumf na još jednoj etapi trke oko Italije.\nKarapaz je liniju clja u Torinu prešao sa nekoliko sekundi zaostatka u odnosu na pobednik, ali mu je to bilo dovoljno da roze majcu “skine” sa leđa konačno poraženog Huana Pedra Lopeza. Na papiru, najkraća etapa od Santene do Torina (147 kilometara) i jedna sa najviše uspona, uvek je bila teška da se odbrani. Umesto toga, najbolji timovi na Điru odlučili su se da krenu u napad.\nLider Lopez nije mogao da prati ritam i vrlo brzo je bilo jasno da ćemo da imamo novog vlasnika roze majice. Bio je to znak da počne opšta jurnjava u kojoj je Jejts bio najbrži, ali je Kavendiš uspeo da dobije ono što je tražio - prvo mesto posle dve trećine trke.\nEkvadorac Karapaz je novi lider Đira foto EPA MAURIZIO BRAMBATTI Foto: Ustupljena fotografija\nBiciklista “Ineosa” ima sedam sekundi prednosti u odnosu na Hindlija iz “Bore”, dok trećeplasirani Žoao Almeida kasni za pola minuta. Do danas vodeći Lopez ima četiri minuta i četiri sekunde zaostatka u odnosu na Kavendiša. U nedelju se vozi etaoa duga 178 kilometara.\n16:39 - 25.04.2022\nPolomio rame i dva rebra: Užasan pad svetskog šampiona, nije mogao da diše i priča, a u pomoć mu pritekao samo jedan kolega /VIDEO/\nUprkos tome što se mnogima biciklizam ne čini kao preterano opasan sport, ovakve situacije znaju da zaintrigiraju mnoge.\n12:12 - 19.04.2022\nBolna ispovest petostrukog olimpijskog šampiona: Trener me je ZLOSTAVLJAO kad sam imao 13 godina\nJedan od najboljih britanskih sportista u istoriji i petostruki olimpijski prvak u biciklizmu Bredli Vigins podelio je šokantnu ispovest sa javnošću.


BANJALUKA, Srpska demokratska stranka /SDS/ smatra da državnim organima treba omogućiti normalne uslove za rad, ali da je neshvatljivo da Vlada Republike Srpske /RS/ “izdvaja 180 miliona KM narodnih para za sopstveni komfor u uslovima kada većina naroda u RS živi teško” – saopšteno je danas iz SDS-a.\n“Zato je nemoralno izrugivanje predsjednika Vlade RS Milorada Dodika Vladi SDS-a koja je radila `u barakama` kada je stvarana RS” – navodi se u saopštenju.\nSDS je pozvao poslanike svih stranaka u Narodnoj skupštini RS da se “suprotstave najvećoj pljački državnih para od nastanka RS”.\n“Pošto nije uspio pokušaj Vlade RS da prikrije kriminal oko izgradnje nove zgrade Vlade RS proglašavajući ga državnom tajnom, pozivamo glavnog revizora Boška Čeku, tužilaštvo i ostale kontrolne i pravosudne organe, da se odupru pritiscima i blagovremenom akcijom spriječe posljedice koje će nastati” – ističe se u saopštenju.\nU toku jučerašnjeg zasjedanja Narodne skupštine RS više od dva i po časa poslanici su potrošili na usvajanje dnevnog reda, a najviše polemike izazvao je prijedlog opozicije da se Informacija o aktivnostima u izgradnji administrativnog sjedišta Vlade RS u Banjaluci razmatra na nekoj od narednih sjednica.\nPoslanici SDS-a i Srpske radikalne stranke /SRS/ RS negodovali su što su materijal za ovu tačku dnevnog reda, sa pratećim dokumentima koji su sadržavali oznaku tajnosti, dobili samo nekoliko časova prije sjednice, ali je njihov prijedlog da se ova informacija povuče iz dnevnog reda odbijen.\nUz materijal, čiji dijelovi sadrže oznaku tajnosti, poslanici su dobili obavještenje da su, u skladu sa skupštinskim Pravilnikom o tajnim podacima, čuvanju i oslobađanju od čuvanja, materijal dužni da vrate prije napuštanja zgrade Narodne skupštine.


Selektor futsal reprezentacije: Četvrto mesto na UEFA listi nije neočekivano - Sport - Dnevni list Danas\nPočetna » Sport » Selektor futsal reprezentacije: Četvrto mesto na UEFA listi nije neočekivano\nGoran Ivančić za Danas povodom dostignuća tima Srbije\nSelektor futsal reprezentacije: Četvrto mesto na UEFA listi nije neočekivano\nV. Živanović12.02.2020. 15:30\nIlustracija (Arhiva) Foto: STARSPORT\nFutsal reprezentacija Srbije postigla je ono što je za fudbalsku „A“ selekciju još uvek nezamislivo – četvrto mesto u Evropi po UEFA rang listi.\nSrpskoj reprezentaciji malog fudbala ovo će najviše značiti u narednim kvalifikacijama za Evropsko prvenstvo pošto će sigurno biti nosilac u jednoj od osam grupa.\n– Četvrto mesto zaista jeste veliko iznenađenje, ali nije neočekivano pošto je mali fudbal u Srbiji u velikom napretku i rezultat je velikog rada Fudbalskog saveza Srbije, a naročito direktora za futsal Bojana Pavićevića. UEFA je promenila parametre za pravljenje svoje rang liste i još uvek ne znam po kojoj je metodologiji odredila, ali je to što smo odmah iza tri velesile (Španija, Portugal, Rusija – prim. aut.) zaista veliko priznanje koje puno znači. Ono je nagrada za planski i sistemski rad u malom fudbalu tokom proteklih godina – priča za Danas selektor futsal reprezentacije Srbije Goran Ivančić.\nReprezentativce malog fudbala u aprilu očekuju baraž mečevi protiv Finske za odlazak na Svetsko prvenstvo u Litvaniji. Srbija u futsalu do sada ima samo jedno učešće na SP, kada je 2012. na Tajlandu stigla do osmine finala. Na Evropskim šampionatima imamo tri četvrtfinala i jedno četvrto mesto (poraz u meču za treće mesto 2016. godine).\n– Na papiru smo definitivno favoriti protiv Finske, ali neće to biti jednostavno kao što se očekuje. Finska je pobedila Španiju i Francusku, igrali su nerešeno sa Portugalom i Italijom, tako da nema sumnje da su veoma ozbiljna ekipa i da neće biti nimalo jednostavno.\nPrvi meč protiv skandinavske ekipe igraće se u hali „Čair“ u Nišu koja je godinama unazad postala glavna baza futsalera. Reprezentativce u malom fudbalu na svakom meču gleda u proseku preko 3.000 ljudi, a na Evropskom prvenstvu 2016. u Beogradskoj areni Srbiju je gledalo čak po 12.000 ljudi. Ovakve posete zvuče naročito impresivno ako se uporede sa skromnim posetama mečevima fudbalera Srbije, naročito prošle godine u Ligi nacija (meč protiv Litvanije na stadionu Partizana gledalo samo nekoliko stotina ljudi).\n– Za „Čair“ nas vežu lepe uspomene, publika nas je sjajno prihvatila i uvek se rado vraćamo u Niš. Moram reći da smo svugde sjajno dočekani i da su hale pune bez obzira na to da li igramo u Šapcu, Leskovcu ili Vranju. Savez ozbiljno radi na popularizaciji malog fudbala. Drago mi je što uvek imamo visoku posetu, ali ne bi to poredio sa fudbalerima jer je ipak sve drugačije.\nNa pitanje zašto futsaleri za razliku od fudbalera nemaju problem da se plasiraju na EP i naprave rezultat, Ivančić odgovara:\n– Moram biti iskren i priznati da je realno daleko teže otići na EP u fudbalu nego u futsalu. Nama je EP do sada bilo svake druge godine, a sada će tek biti na četiri i povećaće se broj reprezentacija sa 12 na 16. Od ovih kvalifikacija za EP prvi put će se igrati klasične kvalifikacije sa mečevima kod kuće i u gostima. Do sada su kvalifikacije bile turnirske i često su jedan meč i sreća na njemu odlučivali da li ćete se plasirati. Ali, pre toga imamo obavezu da prvo pobedimo Finsku i odemo na Svetsko prvenstvo na kome nismo bili osam godina.\nNapredak futsala u Srbiji ogleda se i kroz to što sada postoje čak četiri ranga klupskog takmičenja.\n– Direktor futsala Bojan Pavićević uradio je veliki posao na reorganizaciji lige. Sada je i druga liga zajednička za teritoriju cele Srbije, što je donelo veći kvalitet takmičenja. Možemo i da školujemo trenere za UEFA B licencu, što je takođe veliki napredak.\n– Imamo četiri ranga takmičenja, manje klubova u prvoj ligi, zajedničku drugu, veći kvalitet igrača… Od nedavno imamo formiranu i mladu reprezentaciju za igrače do 19 godina, koju vodi Vladimir Jovanović. To je bitno radi selektiranja za „A“ tim jer onda igrači već u mlađem uzrastu osete velike mečeve i budu spremni za ono što ih čeka – zaključuje Ivančić.\nFudbalerke nose žensku reprezentaciju\nSrbija od pre dve godine ima i žensku futsal reprezentaciju.\n– Izuzetno je teško očekivati vrhunske rezultate odmah i u ženskoj konkurenciji. Treba napomenuti da još uvek nemamo domaću ligu za dame, pa selektor Dejan Mejes povlači igračice iz fudbala. To je nezgodno jer one ne igraju često mali fudbal i onda on tek na samoj reprezentativnoj utakmici može da vidi ko zaista treba da igra, a ko ne, pošto ne može da ih prati na klupskim mečevima. Mislim da Mejes radi odličan posao i siguran sam da će budućnost biti perspektivna – smatra Goran Ivančić.\nFutsal reprezentacija SrbijeGoran IvančićRang listaUEFA


Semberci žele da nauče ruski jezik :: Dešavanja u Bijeljini ::\n25. June 2022. / 06:53\nGrađani Bijeljine ponovo imaju mogućnost da nauče ruski jezik zahvaljujući kursevima koje organizuje Udruženje građana srpsko-ruske zajednice “Zavet”, a interesovanje Semberaca je ogromno.\nKursevi za nivoe A1 i A2 održavaju se dva puta sedmično, a organizovani su u skladu sa propisanim epidemiološkim mjerama.\n- Napravili smo grupe koje sadrže do deset polaznika kako bismo izašli u susret svim zainteresovanim. Trenutno imamo 40 polaznika. Oni koji se još nisu prijavili, a žele da pohađaju kurs, mogu da se jave na broj telefona 066/904-905 - rekao je sekretar “Zaveta” Slobodan Trifković.\nUdruženje “Zavet” organizuje kurseve ruskog jezika od 2009. godine, radi na oživljavanju veza srpskog i ruskog naroda, promovisanju srpske tradicije i kulture u Rusiji, a organizuju i putovanja u Rusiju.


Crnogorska delegacija posjetila Kinu\n/ Rektorat Institut Konfucije /Vijesti /Crnogorska delegacija posjetila Kinu\nDesetočlana crnogorska delegacija koju je predvodila kineska direktorica Instituta “Konfucije” na Univerzitetu Crne Gore Luo Chunxia, bila je u posjeti Kini od 17. do 26. novembra 2017. godine. Delegaciju su činili dekani i profesori sa crnogorskih fakulteta, ali i drugi predstavnici iz oblasti prosvjete.\nDelegacija je posjetila Changsha Univerzitet nauke i tehnologije, gdje su sa čelnicima Univerziteta razgovarali o relevantnim projektima saradnje sa različitim fakultetima.\nPosjetili su i studentski Centar za inovacije kao i neke od fakulteta na univerzitetu Changsha. Delegacija je izrazila veliko interesovanje za FNX-17, koji je upravo osvojio njemačku Red Dot zlatnu titulu, i izrazili uvažavanje prema praksi učenja i inovacijama studenata na Changsha Univerzitetu nauke i tehnologije, koji znaju kako da naprave bespilotnu letilicu, sistem za praćenje informacija, inteligentnog robota i druge inovacije.\nDelegacija je posjetila i zonu visoke tehnologije u gradu Changsha- Luvalley, čija je odlika međunarodni karakter.\nU glavnom gradu provincije Hunan - Changsha delegacija se upoznala sa regionalnom kulturom Huxianga, a posjetila je Zhangjiajie, poznati nacionalni park u ovoj provinciji. Potom, u posjeti Pekingu, glavnom gradu Kine, posjetili su poznata istorijska mjesta kao što je Zabranjeni grad, Veliki kineski zid i Nebeski hram.\nKulturološku posjetu organizovali su Institut “Konfucije” na Univerzitetu Crne Gore i Changsha univerzitet nauke i tehnologije pod pokroviteljstvom ambasade Narodne republike Kine u Crnoj Gori.\nCilj ove posjete je bilo upoznavanje sa praktičnim sposobnostima i kreativnostima kineskih studenata, rapidnim razvojem nauke i tehnologije, kao i kineskom kulturom, a prije svega uspostavljanje dobrih temelja za dalju saradnju između Kine i Crne Gore.\nOdržana konferencija o crnogorskoj percepciji Pojas i put inicijative\nRadionica o odnosu Crne Gore i Pojas i put inicijative\nOdržano preliminarno takmičenje za srednjoškolce u poznavanju kineskog jezika


ОВО СУ РУСКИ АВИОНИ И ХЕЛИКОПТЕРИ У СИРИЈИ – Ево колико они могу! (ФОТО, ВИДЕО)\nPiše: Leonid Nersisjan\nTridesetog septembra 2015. Rusija je zvanično ušla u rat sa Islamskom državom.\nSavet Federacije RF jednoglasno je podržao predlog predsednika RF, Vladimira Putina, o mogućnosti primene Oružanih snaga u inostranstvu. Istog dana Ministarstvo odbrane RF izvestilo je o prvim udarima avijacije na pozicije Islamske države u Siriji.\nTo nije bilo neočekivano: glasine, fotografije i video snimci o izmeštanju prilično velikog broja ratnih aviona, tehnike i osoblja u Siriju na avio-baze kod Latakije i u Tartusu, pojavili su se još pre dve nedelje.\nBroj i vrste borbenih aviona zvanično se ne objavljuju, ali se već sada mogu prilično precizno proceniti i analizirati potencijali „sirijske formacije“.\nMeđu prvima koji su se eksponirali u Siriji bili su ruski višenamenski borbeni avioni Su-30SM od kojih su se 4 našla na satelitskim snimcima i bili prikazani u zapadnim medijima.\nKasnije, 29. septembra, na internet su dospeli snimci frontovskog bombardera Su-34 iznad Sirije, a takođe i informacija o 6 takvih letelica koje su stigle u Latakiju.\nObe letelice su napravljene na platformi lovca S-27, koja je jedna od najuspešnijih u savremenoj svetskoj avionskoj industriji.\nSu-30SM je dvosed modifikovanog Su-27 sa modernizovanom radio-elektronskom opremom,motorima sa vektorisanim potiskom (što povećava manevarsku sposobnost aviona i omogućava upravljanje, čak i kada se nalazi blizu nultih brzina) i mogućnošću primene široke nomenklature naoružanja u avijaciji Rusije –visokopreciznog oružja (vođenih avio-bombi, raketa vazduh-zemlja, raketa vazduh-vazduh i t.sl.).\nSu-34 se razlikuje od Su-30SM po većoj „oštrini“ za nanošenje udara po zemlji, iako i on takođe može da se bori sa vazdušnim ciljevima.\nU ovom trenutku obe letelice su ponos ruskih VKS – vojno-kosmičkih snaga, budući da se lovac pete generacije PAK FA još uvek testira.\nJednosedi Su-35S za sada nisu doleteli u Siriju, verovatno zato što se dvosedi mogu efikasnije koristiti za ciljeve na zemlji. Uz dovoljno efikasno obaveštavanje i ukazivanje ciljeva, oba aviona mogu da nanose udare sa visine veće od 3-4 kilometra, što ih faktički čini nepovredivim na nebu iznad Sirije, budući da Islamska država i druge terorističke grupacije nemaju ozbiljnih PVO, sem mobilnih protivavionskih raketnih sistema.\nPredstojeća operacija za oba aviona predstavlja ozbiljan test, jer je veoma važno „ne osramotiti se“.\nSem navedenih Su-30SM i Su-34, na satelitskim snimcima viđeno je i 12 jurišnih aviona Su-25 i isto toliko taktičkih bombardera Su-24. Uzimajući u obzir da je veći deo tih letelica modernizovan do verzije S-25SM i Su-24M2, može se pretpostaviti da su baš oni doleteli u Latakiju.\nLovac Su-25, zvani „gačac“, za ruske VKS je kao „upregnuti konj“ – jeftina, jednostavna i veoma pouzdana mašina, dobro blindirana (što je više puta omogućilo da se vrati posle pogađanja iz protivavionskih raketnih sistema).U modernizovanoj verziji, oni mogu da nose mnogo različitih vođenih i nevođenih raketa, bombi i t. sl.\nPosle modernizacije, udarni bombarderi Su-24M2 dobili su mogućnost da koriste istu nomenklaturu oružja vazduh-zemlja, kao i savremeni Su-34. Ipak, ta letelica je prilično stara i poznata po komplikovanom upravljanju, a zbog toga i po visokom procentu havarija.\nSem nabrojanih aviona, na bazi u Latakiji nalazi se izvestan broj jurišnih helikoptera Mi-24. Njih je teško ubrojati u moderne, ali su se pokazali sa najbolje strane zbog svog pouzdanog oružja.\nVeoma je važno da se tokom pružanja podrške vladinim trupama Sirije pomoću avijacije ne dozvole gubici u avijaciji i zarobljavanje rusih pilota, budući da bi im bila priređena veoma tužna sudbina.\nGubitak Su-30SM i Su-34 veoma malo je verovatan, jer te letelice funkcionišu sa velikih visina. Isto tako je i u slučaju sa Su-24M2, ako se ne dese tehnički kvarovi. Najriskantnija je primena jurišnih Su-25, a posebno helikoptera Mi-24.\nTokom povoljnih vremenskih prilika, koje u Siriji nisu retke, Su-25 može da nanosi udare sa visine iznad 3 km, dok su helikopteri u svakom slučaju ranjivi i to u slučaju njihove primene zahteva maksimalnu opreznost.\nRuske VKS još nisu stigle da izvedu ni 10 poletanja a već su se začuli oduševljeni uzvici da ćemo mi – „jedan-dva“ i – uništiti Islamsku državu.\nPrvo, mi nemamo potpune informacije o broju i realnim ciljevima po kojima je ratno vazduhoplovstvo SAD nanosilo udare. Ako su Amerikanci stvarno bombardovali trupe ID, onda je efikasnost tih udara bila veoma niska. U tom slučaju, uzimajući u obzir visok nivo američkih snaga RV, naši udari takođe mogu da izmene veoma malo.\nAko, pak, budemo videli nagli uspeh kopnenih snaga koje se bore protiv Islamske države – kurdskih snaga i vladinih snaga u Siriji i Iraku, onda će to biti dokaz da su se „zapadni partneri“ bavili imitiranjem borbe. U svakom slučaju proći će još jedna nedelja dok budemo bili u prilici da počnemo realno da ocenjujemo danas započetu vojnu operaciju.\nKljučni faktor efikasnosti operacije biće zadovoljavajući nivo obaveštavanja (što je veoma komplikovano, ako se uzme u obzir kretanje i rasutost snaga ID) i koordinacija sa kopnenim snagama Bašara Asada, koje su na kraju i obavezne da isteruju razbijene snage bojovnika sa teritorija koje su zauzeli. Kao razlog za optimizam za sada je činjenica da ruske trupe pokazuju da mogu veoma brzo da raspoređuju prilično velike snage na udaljenim lokacijama u svetu: tokom samo nekoliko nedelja, počev od nule, formirana je avio-baza sa najmanje 34 borbena aviona.\nBRAVO PUTIN,, ZASLUZILI SU......


5 децембра, 2019 darele DIGITALNO NASILJE 0\nMinistarstvo trgovine, turizma i telekomunikacija podstiče razvoj informacionog društva putem programa i projekata pod zajedničkim sloganom „Pametno i bezbedno – Smart and Safe“. Cilj ovih aktivnosti je edukacija i podizanje svesti o neophodnosti brzog, pravilnog i usmerenog uključivanja građana, obrazovnog sistema i privrede u savremene digitalne tokove.\nPlatforma „Pametno i bezbedno“ promoviše podizanje digitalne pismenosti, digitalnih kompetencija i digitalne bezbednosne kulture kod svih građana Srbije. Naročita pažnja posvećuje se projektima namenjenim mlađoj populaciji, ženama, kao i osobama sa invaliditetom. Takođe, podstiču se programi za podršku razvoja digitalne ekonomije, posebno elektronske trgovine, primene IKT-a u privredi, razvoju IT kadrova i zapošljavanju u ovom sektoru.\nProgrami su zasnovani se na prioritetnim aktivnostima Ministarstva trgovine, turizma i telekomunikacija, u sektorima za informaciono društvo i elektronske komunikacije, koje se odnose na razvoj digitalne pismenosti, razvoj informaciono komunikacione infrastrukture u obrazovanju i privredi, izgradnju nacionalne širokopojasne mreže i unapređenje legislative u ovim oblastima.\nNa osnovu Uredbe o bezbednosti i zaštiti dece pri korišćenju informaciono-komunikacionih tehnologija formiran je Nacionalni kontakt centar za bezbednost dece na internetu koji je počeo sa radom 27. februara 2017. godine i predstavlja jedinstveno mesto za pružanje saveta u vezi sa bezbednosti dece na internetu, kao i prosleđivanje prijava o štetnom, neprimerenom ili nelegalnom sadržaju i ponašanju na internetu. Na osnovu svake prijave formira se predmet koji se zavodi u Centru ili prosleđuje nadležnim institucijama.\nUkupna komunikacija registrovana u Nacionalnom kontakt centru za bezbednost dece na internetu ostvarena putem telefonskih poziva, mail-ova, prijava putem sajta i društvenih mreža od osnivanja, iznosi 11.518.\nUkupno je kreirano 2.211 predmeta, od čega je 176 prosleđeno nadležnim institucijama.\nCentar sarađuje sa preko 500 pojedinačnih kontakt osoba. Institucije sa kojima smo putem aplikacije povezani i kojima se u zavisnosti od problematike prijave predmeti prosleđuju su:\nTužilaštvo za visokotehnološki kriminal;\nMinistarstvo nauke, prosvete i tehnološkog razvoja;\nMinistarstvo za rad, zapošljavanje, boračka i socijalna pitanja;\nU okviru aktivnosti koje obavlja Nacionalni kontakt centar za bezbednost dece na internetu, ubraja se i edukacija.\nNaši edukatori su do sada posetili su 128 osnovnih i srednjih škola, u 85 gradova, održane su 372 prezentacije kojima je prisustvovalo 13.497 učenika i 4.784 roditelja.\nЛКЦ: ДАНИ НИКОЛАЈА ТИМЧЕНКА – Програм\nIzložba fotografija „Tu mač“\nNacionalni dan knjige u leskovačkoj biblioteci\nLKC: Izašao je novi broj časopisa za književnost, umetnost i kulturu „Naše stvaranje“


Slobodan Cvetković: Novosadski sajam obogaćuje svoju sajamsku ponudu\nBack PRIVREDA INSTITUCIJE Slobodan Cvetković: Novosadski sajam obogaćuje svoju sajamsku ponudu\nponedeljak, 24 april 2017 07:27\nAko je suditi po prolećnim sajmovima: Dani energetike i investicija, Salon knjiga, Art EXPO, Sajam obrazovanja Putokazi, Sajam digitalne komunikacije, Sajam opreme za ribolov i aktivan boravak u prirodi, Fishig Show&Outdoor World organizovanih u martu, koji su prebavili plan i po broju izlagača i po broju posetilaca, na Novosadskom sajmu se nadaju da će i poslednji u ovom segmentu, predstojeći 84. Međunarodni poljoprivredni sajam od 13. -19. marta, takođe biti uspešan.\nFishig Show bio duplo veći i po prostoru održavanja, mada je po poseti možda mogao biti i bolji, Sajam obrazovanja i Sajam nauke su bili pun pogodak povodom razgovora na temu o novom interaktinom sajmu pod pokroviteljstvom Vlade Vojvodine - Sajmu privrede i nauke, kao pokušaj transfera znanja iz nauke ka privredi, gde bi privreda bila korektivni faktor u iskazivanju potrebe za određenim profilima stučnjaka, radnika i sa kojim znanjima. U nameri da obogati sajamsku ponudu, Slobodan Cvetković, generalni direktor Novosadskog sajma, obreo se krajem marta na „krovu Srbije“, na manifestaciji WinterFest, koji je u organizaciji Udruženja „Interfest“ iz Novog Sada okupio preko 20 vinara iz čitave Srbije i isto toliko proizvođača prehrambenih proizvoda, koji su pod nazivom „Ukusi Vojvodine“ prezentovali vrhunski kvalitet hrane sa ovog područja. Gospodin Cvetković je ovaj događaj prokomentarisao kao dobar koncept, ideju o čemu govori puna hala i posetioci koji idu od štanda do štanda zainteresovani da probaju primamljive proizvode. Gospodin Cvetković je sa direktorkom Udruženja „Interfest“ razgovarao o mogućnosti da „Ukusi Vojvodine“ budu segment na jesenjem sajmu LORIST, s obzirom da predstoji 50-to, jubilarno izdanje i da bi ovaj sadržaj, primamljiv i interesantan, mogao pozitivno da se odrazi kako na samu posetu, tako i na atraktivnost sajamske manifestacije u celini.\nU jeku priprema za Međunarodni sajam poljoprivrede za koji se svi poslovi privode kraju, teku pripreme za jesenje sajmove. Deo ekupe već radi na LORIST-u, dok će se ostatak priključiti po završetku najznačajnije priredbe Novosadskog sajma. Prošle godine na Sajmu je uvedena novina - Novosadski Oktoberfest u organizaciji Color press group, koji po mišljenju gospodina Cvetkovića ove godine treba da bude još bolji. Na prošlogodišnjem je zabeleženo 40.000 prodatih ulaznica, ove godine očekuje se da taj broj bude premašen, program atraktivniji, pre svega kada je reč o muzičkom delu, i verovatno će zahtevati otvaranje i Hale 1 jer Master hala nije mogla da primi sve one koje su želeli. Sa udredništvom SAT-a i Ministarstvom i Univerzitetom u Novom Sadu Novosadski sajam nastoji da napravi Sajam saobraćaja, koji bi se dešavao uz Sajam automobila (25.-28. oktobra), i tom sinergijom vrate izlagači i posetioci kao i popuni kalendar Novosadskog sajma. - Menadžement Novosadskog sajma je vrlo strukturirano i kvalitetno uspostavio saradnju i sa Gradom, sa Pokrajinom i sa Republikom. Prošle godine smo blagovremeno reagovali kada se pravio budžet za 2017., tako da smo prvi put na pravi način i u pravo vreme postigli dogovore o našim fokusima na poljoprivredu, turizam, obrazovanje, nauku, energetiku i sl., tako da možemo biti zadovoljni razvojem trenutnih događaja, kao i planovima za budućnost - rekao je gospodin Cvetković.


Vesti online / Vesti / Svet / "Amerika više nije konkurentna"\n"Amerika više nije konkurentna"\nSAD više nisu u stanju da pošteno konkurišu u sferi ekonomije, izjavio je šef diplomatije Rusije Sergej Lavrov.\n- Nesumnjivo, i u drugim oblastima koje nemaju veze sa razoružanjem i neširenjem oružja za masovno uništenje uništava se međunarodna pravna baza… Jasno je da su, ako se uzme čisto ekonomski, SAD i dalje vodeća sila, ali njihova uloga opada, dok brzo rastu ekonomije Kine, Indije, celog niza drugih država i regiona. I u ekonomiji SAD, kao što vidimo u poslednje dve-tri godine, više nisu u stanju da pošteno konkurišu - rekao je Lavrov tokom susreta sa studentima i profesorima Diplomatske akademije.\nLavrov je dodao da metode nelojalne konkurencije određuju akcije Vašingtona u međunarodnim ekonomskim odnosima. Po njegovim rečima, principi Svetske trgovinske organizacije su narušeni zbog stava SAD.\nŠef diplomatije Rusije je naglasio da SAD koriste jednostrane i eksteritorijalne sankcije, vode trgovinske ratove, ne samo protiv država koje vode nezavisnu politiku, već i protiv bliskih saveznika Vašingtona.\n- Situacija oko ’Severnog toka 2‘ je primer toga, kao i pretnje članici NATO-a - Turskoj, zato što je Ankara odlučila da ojača svoje odbrambene mogućnosti kupovinom ruskog oružja. Ima još takvih primera - rekao je Lavrov.\nSVET Lavrov: Amerika pokazuje da joj je sve dozvoljeno


SSP Zaječar: Vlast je rešila da građane zamajava svojim ličnim sukobima oko podele plena - Glas Zaječara\nHome Politika SSP Zaječar: Vlast je rešila da građane zamajava svojim ličnim sukobima oko...\nGrO Stranke slobode i pravde u Zaječaru kaže u saopštenju da smo svedoci ovih dana jednog melodramatičnog sukoba unutar Srpske napredne stranke sa ciljem očuvanja lika i dela samo jednog čoveka.\nKako oni navode u situaciji kada na svim nivoima imamo potpuno rasulo u ekonomskoj, socijalnoj i pravnoj sferi, vlast je rešila da građane zamajava nekim svojim pre svega ličnim sukobima oko podele plena i uticaja u društvu.\n„Za to vreme na lokalu odabrani moćnici sprovode u delo svoje prljave i kriminalne planove. GO SSP Zaječar je na sednici održanoj 19.10 2021 godine razmatrajući budžet grada postavio čitav niz pitanja i sadašnjem gradonačelniku Boško Ničiću, inače narodu poznatom kao najveći preletač među svim preletačima, a i tzv opoziciji u skupštini Grada Zaječara. Oni dodaju i to da vladavina Boška Ničića je sa malom pauzom već čitavih šesnaest godina. Nekoliko velikih firmi i javnih preduzeća je u tom periodu prestalo da postoji a sve u cilju prikrivanja njegove loše i štetne politike. Na žalost to će, po budžetu, građane ovog grada skupo koštati“.– kažu iz SSP-a.\nIz SSP-a podsećaju sledeće:\n2.Za javni prevoz predviđena suma je 1 440 000,00 evra. Vama sugrađani ostavljamo da se sami izjasnite kakav Vam je prevoz.\n4.Za popravku puteva je predviđeno 1 120 000,00 evra. Ovde dolazimo do poznate krilatice Velje Ilića o „kraduckanju“ i „krađi“.\nOni pozivaju građane da u što većem broju podignu svoj glas, kako oni kažu, protiv ove nakaradne i kriminalne politike i konačno pomogu u nameri smenjivanja Boška Ničića i Aleksandra Vučića sa vlasti.\n„Građani Zaječara treba da znate da sve gore navedene stavke Vi plaćate,što preko računa koji se povećavaju, što preko cena usluga i proizvoda koje koristite, zato vam je na kraju i potrošačka korpa sve tanja i tanja. Podržite jedinu stranku koja može pobediti ovo zlo. Podržite SSP“.– stoji u saopštenju SSP-a u Zaječaru.\nPrethodni tekstSZO: Pandemija će trajati i tokom 2022. godine


Prva Srpska Televizija :: Saopštenja :: KDS Radijus Vektor iz neopravdanih razloga onemogućio praćenje kanala Prve televizije, B92 i Happy TV\n07. 08. 2017. 14:18 >> 10:03\nObaveštavamo gledaoce da je jedan od kablovskih operatera, KDS Radijus Vektor iz nerazumljivih i potpuno neopravdanih razloga, od danas onemogućio gledanje domaćih TV kanala Prva, B92 i Happy televizije i zamenio ih sa N1, Grand 1 i Grand 2.\nZa ovakav postupak ne postoji ni jedno zakonsko niti etičko opravdanje, pre svega prema korisnicima paketa KDS Radijus Vektora. Naglašavamo da je program svih nacionalnih televizija besplatan za sve građane Srbije, a kablovski operateri preuzimaju naše kanale i dalje ih prodaju građanima kroz svoje pakete. Naša kuća ulaže maksimalan napor kako bi zaštitila interese gledalaca kao i svoj program koji je izuzetno gledan i tražen.\nPristup programu nacionalne televizije mora da ima svaki građanin Srbije i bilo koji pokušaj da se odgovornost za očigledno izbegavanje uvođenja pravnog i zakonskog odnosa prebaci na emitera, ima jedino za svrhu dovođenje građana u zabludu.\nRadijus Vektor ne može da ucenjuje nacionalne emitere i preti korisnicima povećanjem cena\nGledaoce ćemo obavestiti o daljim odlukama i mogućim promenama. Do tada, naš program publika može da prati preko drugih operatera koji u svojoj ponudi imaju naš sadržaj, a sa kojima imamo regulisan pravni odnos kao i preko antene pomoću set-top- boxa ili TV-a koji ima DVBT2 tehnologiju.


Kočenje koje pali sijalice i pokreće stepenice - Ušteda energije u metrou u Beču - SRDA\nKočenje koje pali sijalice i pokreće stepenice – Ušteda energije u metrou u Beču\nEnergija, Mobilnost, Zelena privreda\nFoto: Grad Beč/Manfred Helmer\nMetro u Beču godišnje uštedi do četiri gigvat sata (GWh) koristeći energiju koja se oslobađa prilikom kočenja vozova, saopštila je uprava tog grada. Struja koja se proizvodi na taj način koristi se za osvetljenje, kretanje pokretnih stepenica, ali i za pokretanje drugih vozova.\n– Javni prevoz je neophodan na putu ka klimatski neutralnoj budućnosti. Ponuda javnog saobraćaja u Beču značajno doprinosi smanjenju ugljeničnog otiska u našem gradu – izjavio je Peter Hanke, član gradskog veća zadužen za privredu i finansije.\nOn je objasnio kako su “Bečke linije” metroa opravdale svoju ulogu pionira u ekološkim inovacijama. Energetski sistemi kočenja pokazuju koliko je javni prevoz energetski efikasan.\nUšteda koju postigne bečki metro, kako se objašnjava, odgovara prosečnoj potrošnji u 800 bečkih domaćinstava, a istovremeno smanjuje emisiju ugljen-dioksida (CO2) za 600 tona.\nČetvrti energetski sistem kočenja je pušten u pogon u aprilu 2022. godine, a planirano je otvaranje još jednog sistema do kraja godine.\nSvaki put kada metro ulazi u stanicu prilikom kočenja se oslobađa energija, a veliki deo proizvedene energije se koristi za pokretanje drugih vozova.\nUkoliko to nije moguće koristi se energetski sistem kočenja, višak energije se uvodi u električnu mrežu gradskog saobraćajnog preduzeća Bečke linije, pa se zelena struja troši za liftove, pokretne stepenice i osvetljenje u metro stanicama.\nEnergetski sistem kočenja počeo je 2018. godine kao pilot projekat, a sada služi osvetljavanju metro stanica i uštedi energije.\nenergetska efikasnost metro Beč


Baš kao što se pravi prijatelj u nevolji poznaje tako je i važno da na putu imamo partnera na koga se uvek možemo osloniti. Naše zajedničko putovanje ne završava se zaključivanjem ugovora i plaćanjem aranžmana, već se nastavlja i onda kada ste krenuli na put ili već stigli na destinaciju.\nSvako putovanje je priča za sebe. Međutim, svako ko se odluči da putuje odlučuje i da napusti komfor svoga doma i prepusti se nepoznatom. Dobro i loše često prate jedno drugo i upravo zbog toga ekipa Zanimljivih putovanja je tu da, ukoliko na putovanju ipak nešto pođe po zlu, loše pretvori u dobro.\nTo znači da se ekipa Zanimljivih putovanja obavezuje da sa pažnjom odabere avio karte, partnera za hotelski smeštaj i dodatne usluge na destinaciji. A ako se i desi da su vam greškom menadžmenta objekta ili avio kompanije dodelili pogrešnu sobu ili kartu, naš tim vam je na raspolaganju 24h za svaku asistenciju. Može se i destiti da niste zadovoljni uplaćenom sobom, čak i tada nam se obratite kako bismo u saradnji sa hotelom pokušali da ipak ispunimo vaše želje.\nSaradnja je po definiciji obostrana pa napominjemo i to da je veoma važno da nam ispravno i na vreme dostavite vaše lične podatke kao i da nam predočite sve što vam je bitno a da nam je neophodno za kreiranje i realizaciju vašeg putovanja.\nSamo obostranim učestvovanjem u komunikaciji možemo doći do toga da nema ni potrebe da se čujemo dok ste na putu već samo da nam se javite po povratku da nam kažete koliko ste se dobro proveli.\nObiđite Svet, ekipa Zanimljivih putovanja je uz vas!


Pravo učešća na konkursu imaju isključivo fizička lica – nosioci komercijalnog porodičnog poljoprivrednog gazdinstva na teritoriji Vojvodine, koja imaju aktivan status gazdinstva i manje od 70 godina.\nJoš jedan od uslova je da podnosilac zahteva nema neizmirene poreske obaveze i da je uredno plaćao rate kredita koji su mu ranije odobreni preko ovog fonda. U zavisnosti od kreditne sposobnosti poljoprivrednici će moći da dobiju pozajmicu od 300.000 do 20.000.000 dinara sa obaveznim učešćem od najmanje 20 odsto vrednosti zemljišta koje kupuju.\nRok vraćanja pozajmice je sedam godina sa grejs periodom od godinu dana. U grejs periodu obračunava se i plaća interkalarna kamata mesečno, tromesečno ili šestomesečno, u visini ugovorene kamatne stope, a anuiteti se obračunavaju i plaćaju mesečno, tromesečno ili šestomesečno.


21/05/2017 ZlatiborNewsComments Off on Saopštenje OO SNS Čajetina\nPosle konferencije za medije potpredsednice Vlade Srbije, prof. dr Zorane Mihajlović oglasio se i opštinski odbor Srpske napredne stranke u Čajetini saopštenjem na svojoj fb stranici.\n“Samo neobaveštenima ili naivnima nije jasno šta se dešava na Zlatiboru.\nOO SNS već godinama upozorava javnost da Milan Stamatović sa svojim nesposobnim kadrovima nije u stanju da realizuje projekat Gondole.\nSada kada je postalo jasno da smo sve vreme bili u pravu, da opštinska družina nije u stanju čak ni da podnese zahtev za gradjevinsku dozvolu za Gondolu, Stamatović pokušava da odgovornost prebaci sa sebe na Ministarstvo i Vladu Srbije.\nOčekujemo brzu reakciju nadležnog tužilaštva po podnetim krivičnim prijavama.”\nTagged cajetina, opštinski odbor sns, sns, zlatibor\nKako je objavljeno na internet stranici JP Srbijavode ovo javno preduzeće je uvelo vanrednu odbranu od poplava na svim objektima iz operativnog plana u nadležnosti JP Srbijavode. Ovo podrazumeva da se bez odlaganja sprovode sve mere i aktivnosti odnosno “prisustvo na terenu, na najkritičnijim lokalitetima uz 24- časovno dežursto, pripreme za pravovremene intervencije (ljudstvo, mehanizacija, […]\n12.sednica SO Čajetina u četvrtak 25.maja


Kad hakeri ukradu internet adresu – Udruženje Intermedia\nIz godine u godinu broj sajber napada raste. Samo tokom 2018. godine realizovano je više od milijardu napada, a žrtve su bile i velike kompanije i finansijske institucije. Stručnjaci procenjuju da jedan takav napad „košta“ kompaniju u proseku 18 miliona dolara, što u finansijskim gubicima, što usled gubitka reputacije. U pitanju je pozamašna svota, ako se ima u vidu da je više od polovine tih napada ostvareno kroz napad na DNS servere i „kidnapovanje“ naziva domena, i pored činjenice da su razvijeni mehanizmi za zaštitu naziva domena i DNS servisa.\nHakeri godinama koriste mogućnost da, kroz manipulaciju DNS zapisa, preusmere korisnike ka servisima i serverima koje oni kontrolišu. Zahvaljujući preusmeravanju saobraćaja na lažni sajt identičnog izgleda, veliki broj korisnika hakerima dostavi kredencijale za pristup servisima banaka ili drugim servisima za poslovanje na internetu. Često su takvi sajtovi imali i validne SSL sertifikate kreirane preko nebezbednih sertifikacionih tela. Međutim, tu se priča sa „kidnapovanjem“ domena ne završava jer pored veb saobraćaja može biti pogođen i servis elektronske pošte, kao i svi drugi internet servisi, što često dovodi do krađe osetljivih poslovnih i privatnih podataka.\nKraj prošle i početak 2019. godine obeležio je niz ozbiljnih bezbednosnih incidenata. Zahvaljujući manipulaciji DNS -a napade su pretrpeli nazivi domena vlada, finansijskih institucija, velikih IPS-ova (Internet Service Provider), pa čak i nekoliko TLD (Top Level Domain) registara.\nPostoji mnogo načina na koje hakeri mogu da preuzmu naziv domena. Ipak, ove vrste napada ne zahtevaju posebno umeće napadača. Ti napadi su uspešni uglavnom zahvaljujući nebrizi korisnika naziva domena i zanemarivanju bezbednosti domena i DNS servisa. DNS , uz protokol rutiranja, predstavlja osnovu internet komunikacija, ali se, nažalost, njemu ne pridaje dovoljno pažnje.\nAnaliza nakon napada pokazala je da „kidnapovani“ domeni nisu imali aktivnu nijednu vrstu zaštite. Zato ne čudi što stručnjaci upozoravaju i na nedovoljno angažovanje posrednika u registraciji domena i insistiraju na zaštiti njihovih portala dvofaktorskom autentifikacijom i SSL sertifikatima.\nNajveći broj vodećih svetskih registara domena najvišeg nivoa (TLD) korisnicima pruža mogućnost da zaštite nazive domena od „kidnapovanja“. RNIDS nije izuzetak, ali jeste jedini TLD registar koji nudi tri vrste zaštite domena, u skladu sa potrebama korisnika i značaju servisa koji se nalaze na nazivu domena. Sve tri vrste zaštite (zaključavanje naziva domena) su dostupne svim registrantima naziva .rs i .srb domena. Dve osnovne vrste zaštite, koje zadovoljavaju potrebe najvećeg broja korisnika RNIDS ne naplaćuje. Jedno se naplaćuje treća vrsta zaštite, zaključavanje naziva domena na strani registra, namenjena onima koji dodatno žele da zaštite svoj naziva domena.\nOvo su neke od osnovnih preporuka koje registrantima mogu pomoći da zaštite svoj najvažniji internet resurs – naziv domena.\n– Digitalni sertifikati. Veb serveri koji imaju digitalni sertifikat autentifikuju se kao legitimni servis za određeni naziv domena i obezbeđuju kriptovanu komunikaciju sa korisnicima servisa.\n– Bezbednost naziva domena. Finansijske institucije i druga preduzeća koja se bave bilo kojom vrstom e-poslovanja treba da aktiviraju zaštitu naziva domena na nivou registra. Takođe, svi korisnici moraju da vode računa o bezbednosti DNS servera koji su autoritativni za njihov naziv domena.\n– Edukacija korisnika. Mnogi korisnici važnih internet servisa ne znaju kako da provere autentičnost servisa na koji su povezani. Brojne internet prevare bi bile izbegnute kada bi korisnici vodili više računa o bezbednosti i podatke o kreditnim karticama i kredencijale za pristup ne bi ostavljali na sumnjivim i nebezbednim sajtovima.\nSvi oni koji posluju na internetu treba da znaju da su nazivi domena kritična i vredna imovina koja mora biti adekvatno zaštićena. U protivnom, njihovi servisi i korisnici mogu biti izloženi zloupotrebi, a njihove kompanije ozbiljnim finansijskim gubicima i gubitku poverenja klijenata koje je najteže vratiti.


Zelena zona Архиве - Dnevnik Juga\nHome / Tag Archives: Zelena zona\nTag Archives: Zelena zona\nULAGANJA U ZELENU ZONU: U toku radovi na atmosferskoj kanalizaciji\nSrdjan Stamenkovic 02/10/2020\tEKONOMIJA, Leskovac 0\nGrad Leskovac nastavio je ulaganja u industrijsku zonu na severnom ulazu u grad, poznatiju kao „Zelena zona“. Posle godina u kojima je vaj prostor zvrjao prazan dolaskom britanske kompanije „Aptiv“ počeo da da dobija svoj smisao i da ispunjava svrhu: da u njemu posao nađe što više stanovnika Leskovca pa …\nUređena površina u „Zelenoj zoni“\nDnevnik Juga 14/09/2020\tDRUŠTVO, Leskovac 0\nOdeljenje za zaštitu životne sredine u saradnji sa JKP „Komunalac“, Odeljenjem komunalne milicije i kompanijom PWW, organizovalo je akciju uređenja javne površine u „Zelenoj zoni“. Organizovano je uklanjanje divljih deponija i potkresivanje niskog i visokog rastinja na pomenutoj lokaciji. Akcija je obuhvatala i pranje saobraćajnica.\nNova saobraćajnica u „Zelenoj zoni“, Cvetanović rekao da je Leskovac najbolji saveznik domaćim investorima\nSrdjan Stamenkovic 18/11/2019\tDRUŠTVO, Leskovac 0\nU Zelenoj zoni, na severnom ulazu u Leskovac, danas su završeni radovi na izgradnji nove saobraćajnice koja će omogućiti dalju izgradnju i razvoj ove poslovne zone. -Znate da je predsednik Vučić početkom godine otvorio fabriku Aptiv, investicija je vredna 25 miliona evra. Tada smo ugovorom predvideli da zaposle 2.000 radnika …\n„Statovac“ kupio zemljište u „Zelenoj zoni“ za izgradnju Dostributivnog centra\nSrdjan Stamenkovic 05/09/2019\tEKONOMIJA, Leskovac 0\nLeskovačka kompanija „Statovac“ kupila je zemiljište u Zelenoj zoni z aizgradnju Distributivnog centra. Potpisivanje ugovora vrednog 41,5 miliona dinara obavljeno je danas. -Leskovac je grad sa povoljnim poslovnim okruženjem što su potvrdili i brojni investitori. Drago mi je da je Statova prva leskovačka kompanija koaj je odlučila da ulaže u …\nCvetanović: Kompanija „Aptiv“ će zaposliti više od 2.000 radnika\nSrdjan Stamenkovic 03/03/2018\tDRUŠTVO, Leskovac 0\nGradonačelnik Leskovca Goran Cvetanović obišao je danas sa saradnicima radove na izgradnji fabrike „Aptiv“ u Zelenoj zoni na ulazu u Leskovac. Na površini od 6 hektara radovi niče novi pogon, prvi u Zelenoj zoni. -Nalazimo se u Zelenoj zoni u kojoj se izvode radovi na izgradnji nove fabrike u našem …


FoNet portal :: Pretraga / tagId=29446 / position=3\nTag: koalicija, Pogodaka: 44\nŠolc želi sa Zelenima\nKandidat nemačke Socijaldemokratske partije za kancelara Olaf Šolc izjavio je da bi posle parlamentarnih izbora želeo da formira vladu u koaliciji za Zelenima.\nĐukanovićev govor mržnje\nKoalicija Nacionalno demokratska alternativa (NADA) danas je najoštrije osudila govor mržnje predsednika Crne Gore Mila Đukanovića i njegovo konstantno pozivanje na pobunu i nasilje protiv svega što je srpsko.\nPredlog za saradnju opozicije\nPredsedništvo Dveri iznelo je danas Predlog za saradnju unutar opozicije u sedam tačaka, u kojem na prvom mestu ističe da nema saradnje sa vlašću i da svaka stranka treba javno da se obaveže da posle izbora neće stupiti u postizbornu koaliciju sa sadašnjom vlašću.\nKoalicija Zelenih i Nacionalne partije\nŠkotska Zelena partija odlučila je danas da uđe u koaliciju sa Nacionalnom partijom i te dve stranke će imati parlamentarnu većinu koja im omogućava da formiraju vladu.\nPristupila još četiri udruženja\nZajednički entitet sa SNS?\nNaš interes je nesumnjiv da budemo u koaliciji sa SNS, ali sa druge strane moramo voditi računa o opstanku sopstvene partije, izjavio je za dnevni list Danas član Predsedništva SPS Goran Trivan, koji tvrdi da su socijalisti "na granici scenarija o kome pišu mediji, a to je da napravimo zajednički entitet sa naprednjacima".\nSPD pretekao CDU\nNemačka Socijaldemokratska partija prvi put posle 15 godina u anketama je pretekla vladajuću koaliciju Demohrišćana (CDU) i Hrišćansko socijalne unije (CSU).\nSmeniti Gordanu Čomić\nČanak ljulja koaliciju sa SNS\nStav lidera Lige socijaldemokrata Vojvodine (LSV) Nenada Čanka da je "Kosovo nezavisna država" kao i niz drugih, potpuno različitih gledišta u odnosu na vladajuću Srpsku naprednu stranku o važnim državnim i političkim pitanjima, ponovo je aktuelizovao pitanje održivosti koalicione saradnje LSV i SNS na lokalnom nivou, pišu danas "Večernje novosti".


Početak stvaranja srpskog entiteta?\nGračanica - Srbi su 20. januara 2008. glasali na izborima za predsednika Srbije i na biračkim mestima na Kosovu.\nSrpske vlasti odlučile su da provedu lokalne izbore 11. maja i na Kosovu, u 23 opštine gde je većinsko srpsko stanovništvo, a UNMIK se usprotivio tome. Analiziramo šta je pozadina ovakve odluke i koje su moguće posledice?\nVlada Srbije donela je zaključak kojim je preporučila Republičkoj izbornoj komisiji da sprovede izbore za lokalne organe vlasti na Kosovu kaže u izjavi za naš program predsednica RIK-a Sonja Brkić, odgavarajući na pitanje čime je ovo telo bilo rukovođeno prilikom usvajanja Uputstva za sprovođenje lokalnih izbora na Kosovu.\n“Zaključak republičke Vlade je obavezujući akt. S obzirom da je obavezujući akt Republička izborna komisija je više dana razmatrala mogućnosti organizovanja izbora, i usvojen je jedan dokument Rrepublicke izborne komisije koja je bila rukovođena time da je odluku donela republička vlada, a mi smo napravili akt da tu odluku sprovedemo”.\nIstovremeno, pomoćnica ministra za Kosovo u Vladi Srbije Branilsava Alendar za naš radio kaže da ovakva odluka RIK-a ne znači da je to konačna odluka kada su u pitanju izbori na Kosovu, te da postoji dobra volja da se reši pitanje lokalne samoprave u sredinama u kojima Srbi nisu prošli put izašli na izbore:\n“Sam Riker je dao tome pozitivan doprinos onda kada je za šest meseci produžio mandat onih uprava u loklanim sredinama koje nisu izašle na izbore. Prema tome, za sve one koji žele multietničnost na Kosmetu potrebno je da se ustanove lokalne vlasti legalno izbrane i ovo je jedan korak ka tome."\nLokalne vlasti koje bi eventualno bile izabrane na izborima koje bi na Kosovu organizovale srpske vlasti, sasvim izvesno funkcionisale bi nezavisno od Prištine, kaže predsednica izvršnog Odbora SNV centralnog Kosova Rada Trajković i podvlači:\n“To je projekat podele, ali ta podela moći će da se implementira samo na severu Kosova, sve ostalo je zavaravanje naroda. Meni je najopasnije to što reklamna mašinerija nekih partija predstavlja Kosovo i Metohiju i tu će se stvarati vrlo napeta situacija između nečega što jeste odluka UNMiK-a i poštovanja Rezolucije 12 44 i onoga što bude opredeljenje posebno partija koje prosto guraju proces lokalnih izbora, a pre svega mislim na demokratsku stranku Srbije”.\nStručnjak za međunarodno pravo Jelena Milić smatra da je odluka Beograda da organizuje lokalne izbore rezultat nemogućnosti međunarodne zajednice da obezbedi prisustvo i puni legitimitet na čitavom Kosovu:\nPosledice takve odluke su dalje sluđivanje srpske zajednice na Kosovu - kome ona treba da se okrene Prištini ili Beogradu kao administrativnom centru?\n“To srpski državni vrh očito koristi da sprovede neki svoj naum i poltiku, međutim posledice takve odluke su, po mom mišljenju, dalje sluđivanje srpske zajednice na Kosovu, kome ona treba da se okrene Prištini ili Beogradu kao administrativnom centru. Ne vidim da će to na duge staze doprineti stabilizaciji, mislim da takva odluka može samo da unese dodatnu konfuziju”.\nOno što, takođe ostaje sporno u odluci srpskih vlasti je pitanje koji je kriterijum korišćen u odabiru sredina u kojima će biti organizovani izbori. Pomoćnica ministra za Kosovo Branislava Alendar o tome kaže:\n“Budući da su se izbori raspisivali i data je mogućnost i albanskom stanovnoštvu da učestvuje na izborima i da su oni to odbijali, ovog puta ta 'igranka' neće biti ponovljena na taj način. Pristup je takav da se izbori organizuju u onim sredinama gde likalne vlasti nisu bile izabrane u novembru. Zato će to biti samo za one sredine gde je većinsko nealbansko, odnosno srpsko stanovništvo”.\nNa posletku, Rada Trajković zaključuje da će namera Beograda da organizuje lokalne izbore na Kosovu među samim Srbima proizvesti paradoksalnu situaciju:\n“To je da trenutno imamo u Parlamentu Kosova Srbe koji nemaju legitimitet u smislu podrške Srba, a sa druge strane imaju legalitet i njih priznaje međunarodna zajednica. Sada možemo dobiti neke Srbe koji će se hvaliti legitimitetom, a neće imati legalitet jer će doći u sukob sa nečim što će biti preporuke UNMIK-a i sukobljavanje sa Rezolucijom 12 44. To će dovesti do novog sukobljavanja unutar srpske zajednice, a suštinski pravih izbora neće ni biti jer ne mogu da se organizuju na jedan pravi, odgovoran i verodostojan način”.\nPriština očekuje reakciju međunarodnih institucija\nUNMIK je ponovo podsetio Beograd da je održavanje lokalnih izbora Srbije na Kosovu gaženje Rezolucije 1244 UN-a. Vlada Kosova istovremeno ističe da je teritorijalni integritet Kosova neprikosnoven, dok analitičari kažu da će eventualno održavanje lokalnih izbora na Kosovu značiti početak primene plana ministra za Kosovo u Vladi Srbije Slobodana Samardžića o funkcionalnoj podeli i stvaranju srpskog entiteta.\nPortparol UNMIK-a, Aleksander Ivanko ističe kako treba praviti razliku između parlamentarnih i lokalnih izbora.\n„Što se tiče parlamentarnih izbora mi ćemo se pridržavati ranije politike, niti ćemo ih organiozvati niti ćemo ih ometati, ali su lokalni izbori gaženje Rezolucije 1244.“\nŠef UNMIK-a Joachim Rucker i premijer Kosova Hašim Tači\nUNMIK još nije rekao konačnu reč o tome hoće li dozvoliti održavanje lokalnih izbora Srbije na Kosovu, nezavisno od toga što se to smatra gaženjem Rezolucije 1244. Sa druge strane, Vlada i premijer Kosova, iako još uvek nisu izneli odrečan stav o održavanju izbora, kažu da su od međunarodnih zvaničnika zatražili da se pobrinu za zaštitu zakonitosti i da ne dozvole ugrožavanje teritorijalne celovitosti Kosova. Premijer Tači je na sednici Vlade u Mitrovici rekao da se institucije Kosova suprostavljaju svakom dovođenju u pitanje teritorijalnog integriteta zemlje i obećao konkretne planove za integraciju Mitrovice i zajednica u ovom delu zemlje.\n„Preduzećemo sve mere da se pobrinemo za očuvanje teritorijalne celovitosti, punu administrativnu integraciju ali i integraciju građana. Biće dodatnih angažovanja u skladu sa dokumentom predsednika Ahtisarija, kao što će ih biti na celom Kosovu. Mi se nadamo uspehu“, rekao je kosovski premijer.\nPolitički analitičar Lulzim Peci kaže da će održavanje lokalnih izbora Srbije na Kosovu imati posledice koje će se osećati godinama. Održavanjem ovih izbora na Kosovu će delovati dva zakonodavstva, dok je konačni plan svega ovoga ostvarivanje srpskog plana i stvaranje srpskog entiteta na Kosovu.\n„Održavanjem ovih izbora praktično se oživotvoruje plan Samardžića, koji ima za cilj funkcionalnu podelu Srba i Albanaca i to će onemogućiti ostvarivanje paketa Martija Ahtisarija. Drugi dugoročni aspekt je da Srbija kroz ove izbore i novu strategiju stvori mnogo jaču pregovaračku poziciju, za pregovore koje ona očekuje da održi u budućnosti, što se tiče stvaranja srpskog entiteta na Kosovu“.\nKao što su ovih dana potvrdili i najviši zvaničnici UNMIK-a, zvanični Beograd je na Kosovu podržavao i finansirao paralelne strukture. Posle proglašavanja nezavisnosti Kosova otvoreno se govori o podeli srpske zajednice na Kosovu od institucija Kosova i njeno funkcionisanje prema zakonima Srbije. Eventualno održavanje lokalnih izbora je do sada najveći izazov u tom pravcu.


"Maticevi dani" od 7. do 14. septembra [Arhiva] - Radio Delta Forum\nRadio Delta Forum > KUTAK ZA OPUSTANJE > Svet Oko Nas > "Maticevi dani" od 7. do 14. septembra\nView Full Version : "Maticevi dani" od 7. do 14. septembra\n"Matićevi dani" od 7. do 14. septembra\nĆUPRIJA - Tradicionalna, jubilarna književna manifestacija 35. "Matićevi dani" posvećena velikanu srpske književnosti, nadrealisti, esejisti, akademiku i diplomati Dušanu Matiću (1898.-1980.) rođenom u Ćupriji, održaće se u ovom gradu od 7. do 14. septembra.\nManifestaciju organizuje Narodna biblioteka "Dušan Matić" a na naučnom skupu učestovaće 17 najboljih poznavalaca njegovog stvaralaštva.\n"Matićevi dani" se održavaju pod pokroviteljstvom Ministarstva kulture i informisanja i Skupštine opštine Ćuprija, a ove, jubilarne godine, biće veoma sadržajni, izjavila je danas na konferenciji za medije direktorka biblioteke Gordana Marković.\nCentralni deo manifestacije je 13. septembra, na rođendan Matića, kada će se u zgradi Skupštine opštine, održati okrugli sto na temu "Matićeva ogledala".\nReč je o naučnom skupu o životu i stvaralaštvu Matića, koji će okupiti 17 najeminentnijih poznavalaca i istraživača Matićevog dela i njegovog uticaja na srpsku književnost, iz Srbije, objasnila je Marković.\nOkrugli sto počinje u 11 sati.\nToga dana, u 14,30 sati, biće uručen i "Matićev šal" nagrada mladom pesniku Srbije, do 27 godina, za najbolju zbirku pesama objavljenu između dve manifestacije. Ime dobitnika, biće poznato do 10.septembra, a za nagradu konkuriše deset zbirku, istakla je Marković.\nManifestacija počinje, 7. septembra otvaranjem "Matićevih dana" i izložbom "Dušan Matić u nadrealizmu" u okviru projekta Evropski kontekst srpskog nadrealizama, u saradnji sa Muzejom savremen umetnosti u Beogradu, dodala je Marković.\nIzložba će biti upriličena u Muzeju "Horeum Margi Ravno" u Ćupriji a otvoriće je kustos Muzeja savremene umetnosti Aleksandra Miričić.\nNarednog dana, 8.septembra, u 20 sati, biće izvedena Pozorišna predstava "Izvinjavamo se, mnogo se izvinjavamo" Milana Rade Nikolića, režija Erol Kadić, igraju Neda Arnerić i Feđa Stojaković.\nU petak, 9. septembra u amfiteatru "Moravski park" Hor Čarolija i Leontina Vukomanović, izvodiće pesme za decu od 13 sati.\nToga dana, u 17 sati u Narodnoj biblioteci, koja se nalazi u rodnoj kući Dušana Matića, biće održano poetsko veče "Večiti plamen" a učestvuju pesnici Pomoravskog okruga i njihovi gosti iz\nSubotice. Tom prilikom biće predstavljena knjiga Radovana Popovića "Priča o Dušanu Matiću" a u Muzičkoj školi "Dušan Skovran" koncert kamernog orkestra "Gudači Svetog Đorđa" Beograd.\nManifestacija će završiti 14. septembra izložbom umetničkih dela nastalih po motivima iz stvaralaštva Dušana Matića, sa konkursa "Matiću u Čast", kada će biti proglašeno i najbolje delo pristiglo na konkurs".\nU muzičkom delu učestovaće učenici Škole za muzičke talente u Ćupriji".


Irak u saradnji sa Rusijom protiv IS | Banjaluka.net\nIrak u saradnji sa Rusijom protiv IS\nIrački vojni zvaničnici sarađuju na obavještajnom i bezbjednosnom planu sa Rusijom, Iranom i Sirijom kako bi se suprotstavili prijetnji džihadista iz Islamske države, saopštile su iračke vlasti.\nDogovor o saradnji postignut je usljed “povećane zabrinutosti zvanične Moskve zbog učešća hiljada terorista iz Rusije u krivičnim djelima na strani Islamske države”, saopštila je sinoć komanda za zajedničke operacije iračke vojske.\nTa saradnja bi mogla da obezbedi Rusiji više uticaja na Bliskom Istoku, ocjenjuje britanska agencija Rojters, podsjećajući da je ta zemlja posljednjih nedjelja povećala svoje vojno prisustvo u Siriji, dok istovremeno vrši pritisak da zvanični Damask bude uključen u međunarodne napore u borbi protiv IS, što Vašington odbija.\nIrački zvaničnici su prethodno u petak negirali izvještaje da su ruski, sirijski i iranski vojni komandanti u Bagdadu osnovali jedinicu za saradnju, koja treba da sarađuje sa šiitskim snagama, najvažnijim učesnicima u borbi Iraka protiv radikalnih sunitskih militanata iz redova Islamske države.\nIrački ministar spoljnih poslova Ibrahim al-DŽafari je u Njujorku u petak izjavio da njegova zemlja nije angažovala ruske vojne savjetnike za pomoć iračkim snagama, ali je pozvao koaliciju na čelu sa SAD da bombarduje više ciljeva IS u Iraku.


I predstavnici opozicije danas su u saopštenjima ili na društvenim mrežama izražavali saućešće uz konstataciju da smrt mitropolita Amfilohija predstavlja veliki gubitak za srpski narod i Crkvu, a lider Dveri Boško Obradović traži od Vlade Srbije da proglasi dan žalosti zbog smrti Amfilohija.\nPrema njegovim rečima, ovo je trenutak kada Srbija i Crna Gore treba da budu ujedinjene.\n- U bolu i žalosti, ali i ponosu i radovanju što su imale takvog duhovnog junaka i crkvenog poglavara, i što će sada imati takvog molitvenog zastupnika u nebeskoj Srbiji - istakao je Obradović.\nBivši predsednik Srbije i lider Socijaldemokratske stranke Boris Tadić na svom profilu na Tviteru takođe se oprostio od preminulog mitropolita rečima: "Večna slava velikom mitropolitu i prijatelju Amfilohiju Radoviću".\nPredsednik Demokratske stranke Srbije Miloš Jovanović naveo je da se mitropolit tokom celog života predano i istrajno borio za istinu i svedočio o stradanju svog naroda, "ostavivši svima nama u amanet da zauvek brinemo o biću svog naroda", navodi Demokratska stranka Srbije.\nNarodna stranka i Vuk Jeremić oprostili su se od preminulog mitropolita uz poruku: "Blago onom ko doveka živi, imao se rašta i roditi".\nNapredni klub Čedomira Antića, uz podsećanje na govore i gostovanja Amfilohija, napisao je na Tviteru: "Slava velikom čoveku, pamtićemo svaku reč".\nI funkcioner Demokratske stranke Srđan Milivojević smatra da bi normalna država "dan žalosti povodom upokojenja ravnoapostolnog svetitelja kakav je bio Amfilohije", a i predsednik Narodnog slobodarskog pokreta Miroslav Parović smatra da "matična država", treba da proglasi dan žalosti.\nČlan Demokratske stranke Balša Božović napisao je na Tviteru da je Amfilohije svojom životnom energijom, znanjem i predanošću obeležio jednu epohu Srpske pravoslavne crkve te da nikada nije ni građane ni vernike ostavljao ravnodušnim.\nPokret obnove Kraljevine Srbije (POKS) izražava žaljenje zbog smrti mitropolita i poziva ceo srpski narod da se udruži u molitvi "za dušu našeg Amfilohija, onako kako se on uvek molio za Srpstvo u celini", a predsednik stranke Žika Gojković ističe da njegove naslednike čeka nastavak borbe za srpske svetinje i Srpsku pravoslavnu crkvu.\nOd mitropolita crnogorsko-primorskog Amfilohija oprostio se i Konzervativni pokret Naši koji navodi da će mitropolit "i u budućnosti biti taj oko čijeg će se imena okupljati neki budući i koji neće odustati od onoga što nas je učio i što je pronosio iz generacije na generaciju", predsednik Zdrave Srbije i predsednik opštine Čajetina Milan Stamatović, princ Filip Karađorđević, sin bivšeg jugoslovenskog prestolonaslednika Aleksandra...


Beograd, 12. 3. 2020. - Na proširenoj sednici Upravnog odbora Poslovnog udruženja hotelsko-ugostiteljske privrede HORES danas je razmatrana aktuelna situacija i plan budućih aktivnosti u vezi sa širenjem korona virusa čija je pandemija ozbiljno ugrozila poslovanje turističke privrede. Pored članova Upravnog odbora Horesa, sednici su prisustvovali, između ostalih, i predstavnici Ministarstva trgovine, turizma i telekomunikacija, Privredne komore Srbije, Turističke organizacije Srbije i Turističke organizacije Beograda. Predstavljen je izveštaj o broju otkazanih rezervacija u februaru i martu ove godine, kao i o ukupnoj finansijskoj šteti nanetoj hotelskim objektima na teritoriji Srbije. Predsednik Skupštine HORES-a Tomislav Momirović ukazao je na ozbiljnost situacije izazvane širenjem virusa kako u privredi tako i u društvu u celini. „Nama je, kao i građanima ove zemlje, zdravlje na prvom mestu. Stoga, pozivamo sve kolege hotelijere, sve privredne subjekte i sve građane, naravno, da prate uputstva, da ne improvizuju i da se ponašaju odgovorno i ozbiljno u ovoj situaciji. Mi ćemo se potruditi kao privreda da damo svoj doprinos, da izađemo jači i sačuvamo supstancu koja je izuzetno ugrožena u ovom trenutku“, naveo je Momirović. On je istakao i gubitke koje trenutno trpi hotelijerska, kao i celokupna turistička industrija, jer je u ovom periodu otkazano 90 odsto aranžmana, kao i brojni skupovi kojima su hoteli u Srbiji trebali biti domaćini. „Kao hotelijeri, mi moramo da kažemo da naš biznis u ovim trenucima u Beogradu i u većim gradovima prestaje da postoji. Znate šta se dešava kada biznis padne za 10, 15, 20 odsto, a mi smo danas u situaciji da se poslovi ’tope’ na nivou od 80 do 90 odsto. Prvi hoteli su danas zatvoreni i radnici otpušteni, određeni broj hotela danas nema novca da isplati plate i obaveze svojim zaposlenima i to su činjenice na koje mi moramo da ukažemo“, naglasio je Momirović.\nDodao je da je ovo vanredna situacija koju je potrebno razmatrati na najvišem nivou i da će se sa zaključcima sa sednice HORES-a izaći pred Vladu Srbije. „Ovo je zaista nešto što je prouzrokovalo razarajuće posledice po hotelski biznis i mi to moramo da sagledamo. Svi znate da 50 odsto našeg prihoda odlazi na poreze, a mi trenutno prihod nemamo, tako da će biti upitno kako možemo da platimo poreze u tim okolnostima i jasno je da se ove stvari neće stabilizovati u skorijem periodu. Stoga će naš prvi predlog Vladi Srbije biti upravo smanjenje poreza“, rekao je Momirović precizirajući da će se, između ostalog, tražiti smanjivanje poreza na piće i hranu sa 20 na 10 odsto, kao i oslobađanje od poreza na zarade, koje sada iznosi 10 odsto.\nDirektor HORES-a Georgi Genov saopštio je prve gubitke u hotelijerstvu. „Do juče je, prema podacima dobijenim od 64 hotela, broj individualnih otkazivanja gostiju iznosio 7.132 noćenja, dok otkazani broj noćenja kada su u pitanju grupe iznosi 25.357. Naravno ovo je samo podatak koji smo dobili od navedenog broja hotela kojima smo slali upit, daleko je veći broj otkazanih aranžmana i noćenja s obzirom na to da svakog momenta pristižu HORES-u nove informacije, te ćemo za desetak, petnaest dana znati koliko je otkazano dolazaka i noćenja do 1. maja“, rekao je Genov.\nOn je dodao da je u planu da se 15. maja održi Skupština HORES-a, gde će biti utvrđeno kolika je zapravo šteta i na koji način će Udruženje dalje delovati. Takođe, istakao je i da su od Svetske zdravstvene organizacije pristigla uputstva o tome kako bi zaposleni u hotelima trebalo da se ponašaju, koje mere da se primene, a ovih dana će biti rešene i sve procedure kada je reč o posluživanju. „Jedan od predloga je ukidanje švedskog stola i uvođenje direktnog posluživanja“, istakao je Genov.\nPredsednik Upravnog odbora HORES-a Aleksandar Vasiljević je izjavio da broj rezervacija pada iz dana u dan, te da će verovatno doći do zatvaranja većeg broja hotela. Što se tiče velikih hotela, naveo je da su oni su počeli da zatvaraju sprat po sprat, počeli su da dezinfikuju spratove, jer sasvim sigurno neće doći do povećanog broja gostiju u narednih pet nedelja. Stoga, kako je istakao, očekuju da će ova situacija potrajati najmanje pet-šest nedelja.\nIz Belgrade Hotels Group, u čijem sastavu je devet hotela, saopštili su da se već mesec i po dana bore sa posledicama širenja korona virusa, i da su već trećinu zaposlenih (oko 70) otpustili, a da su tri hotela pred zatvaranjem.\nNa sednici su govorili i predsednik Privredne komore Srbije Marko Čadež i državni sekretar za turizam Miroslav Knežević koji su iskazali saglasnost sa članovima Upravnog odbora HORES-a i potrebu usvajanja predloga kojima bi se ublažio efekat koji širenje korona virusa već ima na turističku privredu. Direktorka Tursitičke organizacije Srbije Marija Labović rekla je da je TOS u skladu sa novonastalom situacijom zaustavio određene aktivnosti, da su stopirane planirane studijske posete iz inostranstva, da se ne ide na sajam u Berlinu jer je on otkazan, te da se već radi na rebalansu budžeta kako bi spremno dočekao period kada se situacija normalizuje i aktivnosti usmerile ka najprimarnijim tržištima sa kojih dolaze turisti u Srbiju. Labović je dodala da nije ugašena onlajn promocija TOS-a, kao i kampanja na Bi-Bi-Si-ju.


Home / Učinimo vidljivim ekološke mreže i zaštićena područja / Golija dom za najređe sove u Srbiji\nIstraživačka ekspedicija Društva za zaštitu i proučavanje ptica Srbije trenutno boravi i prikuplja podatke u Parku prirode „Golija”. Biser prirode kakav je Golija dom je za brojne ugrožene vrste biljnog i životinjskog sveta, ali za dve vrste sova ova planina je jedno od poslednjih utočišta. Naime, radi se gaćastoj kukumavci i maloj sovi, najređim sovama koje nastanjuju Srbiju i koje su se zbog svoje ugroženosti našle u samom vrhu Crvene knjige ptica Srbije.\n– Raduje nas činjenica da čim je započeta ekspedicija, koja ima za cilj kartiranje ptica na Goliji, uspeli smo da zabeležimo gaćastu kukumavku i malu sovu koja je ovom prilikom drugi put zabeležena. Prvi nalaz male sove u parku prirode je s proleća ove godina, kada su je zabeležili članovi Kraljevskog akademskog prirodnjačkog društva „Balkan”. Ono što možemo da zaključimo, prostranstvo šume i njena očuvanost, razlog su zašto je primera radi 8% nacionalne populacije gaćaste kukumavke upravo ovde zabeleženo – kaže Nikola Stanojević iz pomenutog Društva koji koordinira projektom „Građani i civilno društvo za održivi razvoj Golije“.\nNa pitanje šta preti opstanku ove dve vrste sova na Goliji Stanojević pojašnjava: „U pitanju je niz projekata čiji je cilj izgradnja velikog planinskog odmarališta, u prvom redu za zimske sportove poput alpskog skijanja, koji će imati izrazito negativan uticaj na prirodne vrednosti područja. Planina Golija pored statusa zaštite u kategoriji parka prirode, deo je ekološke mreže Srbije, značajno je područje za ptice, biljke, leptire i jedno je od dva područja koje u Srbiji ima status UNESCO rezervat iz programa – Čovek i biosfera”.


Hotel Vila Kopaonik • Smeštaj na Kopaoniku\nNaslovna strana Srbija Kopaonik Vila Kopaonik\nApartman Vila Kopaonik\nVila Kopaonik je savremeno projektovan objekat koji svojom funkcionalnošću omogućava vrhunski kvalitet i komfor prilagodjen svakodnevnim potrebama korisnika. Enterijerska rešenja oplemenjena su upotrebom prvoklasnih materijala zidnih i podnih obloga, stolarije i ostalih ugradnih elemenata. Tehnička oprema i aparati pružaju dodatni kvalitet i komfor, prilagođen svakodnevnim potrebama korisnika. Korisnicima su na raspolaganju studija i apartmani veličine od 28 do 62m2, neki sa terasom, kao i dvoetažna podzemna garaža sa 30 garažnih mesta. Bešumni hidraulični lift sa 8 stanica povezuje i garažu sa objektom. Da ostanete informisani i u kontaktu pomoći će vam velika ponuda kablovskih kanala kao i besplatan Wi-Fi internet za goste objekta. Vila Kopaonik poseduje skijašnicu - prostoriju za čuvanje ski opreme koja je sigurno najkomotniji prostor te vrste na Kopaoniku.\nStudija i apartmani: TV, mini kuhinja, kupatilo, wi-fi\n0+1 studio (max 2 osobe) - trosed na rasklapanje\n1+1 studio (max 3 osobe)- trosed i fotelja na rasklapanje\n2+1 studio (max 4 osobe)- 2 troseda na rasklapanje\nVip 1 apartman (max 5 osoba) - 1 spavaća soba, 2 kupatila i dnevni boravak\nVip apartman - (max 5 osoba) - 2 spavaće sobe, dnevni boravak\nVIP 1 APARTMAN


🚌 Autobus Novi Sad → Falkenberg - Autobuske Karte | AutobuskiPrevoz.com\nAutobus Novi Sad - Falkenberg\nAutobuske karte za Novi Sad Falkenberg kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Novi Sad - Falkenberg\nNovi Sad - Falkenberg se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Novi Sad - Falkenberg. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


Britanska vojska „dužna kô Grčka“ - Sputnjik Srbija\n12:41 23 April 2021\nBritanska vojska „dužna kô Grčka“\n12:41 28.01.2017 Preuzmite kraći link\nRupa u visini 5,8 milijardi funti (7,3 milijarde dolara) napravljena je u vojnom budžetu Velike Britanije zbog pada kursa nacionalne valute, saopštio je „Tajms“, objavivši deo analize Državne revizorske službe.\nZašto je Britanija sakrila neuspešno testiranje rakete\n„U cilju dalje realizacije plana Ministarstvo odbrane će morati da traži 5,8 milijardi funti, ušteđenih na postojeće projekte u narednih 10 godina“, navodi se u izveštaju britanske revizorske službe.\nPrema desetogodišnjem planu modernizacije britanske vojske, koja predviđa rashode od 82 milijarde funti (103 milijarde dolara), Vlada Ujedinjene Kraljevine namerava da potroši više od 20 milijardi funti (25,1 milijardu dolara) na isplatu strane isporučioce oružja u dolarima i evrima.\n„U ovom trenutku, planiranje (nabavki naoružanja) vrše na osnovu kursa valuta koji su zabeleženi pre nego što je objavljen rezultat referenduma o izlasku iz EU. Poslednja kurska kolebanja prete da se ozbiljno odraze na ispunjavanje plana“, naglašava se u saopštenju državnog instituta.


Grad Novi Pazar - Tekstilna preduzeća iz Srbije spremna za nove poslovne aranžmane na tržištu Ruske Federacije\nTekstilna preduzeća iz Srbije spremna za nove poslovne aranžmane na tržištu Ruske Federacije\nBeograd/Moskva, 23. februar 2012. godine: Američka agencija za međunarodni razvoj (USAID) nastavlja sa programima podrške tekstilnim preduzećima iz Sandžaka kako bi jačanjem lokalnih malih i srednjih preduzeća pomogla brži ekonomski oporavak Srbije. Zahvaljujući podršci USAID pet kompanija iz Sandžaka izlagaće svoje proizvode na najvećem Sajmu tekstila i odeće u Rusiji, moskovskom CPM Sajmu koji se održava od 28. februara do 3. marta. Projekat za jačanje ekonomske sigurnosti USAID sarađuje sa tekstilnim preduzećima kako bi omogućio da se razvijaju, povećavaju prodaju i tako stvore uslove za otvaranje novih radnih mesta.\nNa Sajmu tekstila "Moscow Fashion Trade Show CPM 2012" (hala 2.b, pozicija B2.0) izlagaće preduzeća Bros, Brug, Classic, Exact i Maxers. Opremanje štanda, kao i razvoj vizuelnog identiteta robne marke "Džins iz Srbije" pod kojom radi lakše prepoznatljivosti nastupaju sandžački tekstilci, pomogao je USAID, uz čiju su pomoć modernizovani i marketinški materijali i robne marke svih individualnih izlagača iz Srbije.\nUz podršku USAID sandžački tekstilci, okupljeni u industrijski klaster ASSTEX, obezbedili su finansijsku podršku Vlade Republike Srbije za otvaranje svog Distributivnog centra u ruskoj prestonici. Polovina sredstava za otvaranje Distributivnog centra u Moskvi, u visini od 240.000 dolara obezbeđena su preko državne Agencije za promociju izvoza i stranih ulaganja (SIEPA) . Zahvaljujući Distributivnom centru sandžački tekstilci, članovi klastera ASSTEX, biće u mogućnosti da aktivnije nastupaju na ruskom tržištu, direktno predstave svoj asortiman domaćim kupcima i tako zarade deo od 53 milijarde dolara koliko je na godišnjem nivou vredno rusko tržište tekstila i odevnih predmeta.\nKao jedan od rezultat programa za podršku razvoju preduzeća koje sprovodi USAID, tekstilna preduzeća koja učestvuju u ovim programima ostvarila su u sred ekonomske krize rast prodaje od 14% u periodu najteže ekonomske krize, od 2007. do 2009. godine. Od 2008. godine do danas kompanije koje učestvuju u aktivnostima Projekta za jačanje ekonomske sigurnosti USAID uspele su da na sajamskim manifestacijama u zemlji i inostranstvu ostvare prodaju u iznosu od 12,5 miliona američkih dolara. Program je svojim aktivnostima pomogao da 120 kompanija iz Sandžaka i sa juga Srbije osvoje nova tržišta u Nemačkoj, Turskoj, Češkoj, Rusiji, Belorusiji, Poljskoj, Albaniji i Bosni i Hercegovini.


Dostavljena detaljna ponuda za autoput Doboj-Vukosavlje – Ploče Online\nRadovi na izgradnji koridora Vc kroz Bosnu i Hercegovinu teku polaku, ali ipak se stvari kreću. Ispod u izvornom obliku prenosimo tekst s portala ekapija.ba o planovima za izgradnju 46 km duge dionice kroz Republiku srpsku od Doboja do Vukosavlja…\nKonzorcijum “Republika Srpska autoput invest”, sačinjen od nekoliko firmi predvođenih francuskim Bouygues i austrijskim Strabagom, dostavio je u petak detaljnu ponudu, koja sadrži i finansijsku ponudu za realizaciju projekta izgradnje autoputa Doboj–Vukosavlje, na trasi Koridora “Vc” kroz Republiku Srpsku.\nRiječ je o dionici dugoj 46 kilometara, koju Republika Srpska namjerava da gradi kroz model javno–privatnog partnerstva, saopšteno je iz javnog preduzeća “Autoputevi Republike Srpske”.\nU saopštenju se navodi da su prvi konzorcijum činili korejski “Samsung” i francuski “Ežis”, a drugi preduzeća okupljena oko francuskog Bouygues i austrijskog Strabaga.\nIz “Autoputeva Republike Srpske” navode da se poslije višemjesečnih detaljnih pregovora o tehničkim aspektima ponuda, kao najozbiljniji ponuđač izdvojio konzorcijum Bouygues i Strabaga, odnosno “Republika Srpska autoput invest”, koji je jučer i zvanično dostavio detaljnu ponudu, čiji je sastavni dio i finansijska ponuda za realizaciju ovog projekta.\n“Vlada Republike Srpske formiraće komisiju, koja treba da pregleda i detaljno analizira ponuđena rješenja, poslije čega će biti poznati sljedeći koraci u realizaciji projekta”, navodi se u saopštenju “Autoputeva Republike Srpske”.\nTekst i foto: www.ekapija.ba\nTagbosna i hercegovina doboj koridor 5c republika srpska Vc vukosavlje\nNestanak električne energije – OBAVIJEST


Muškarac umro od gušenja: Porodica u bolnici isključila respirator iz struje i uključila klimu – Zvornik Danas\nNaslovna/VIJESTI/Svijet/Muškarac umro od gušenja: Porodica u bolnici isključila respirator iz struje i uključila klimu\nOvaj muškarac primljen je u bolnicu nekoliko dana ranije nakon što su ljekari posumnjali da ima korona virus, a zbog otežanog disanja smješten je na specijalno izolovano odjeljenje za pacijente oboljele od COVID-19.\nNavodno je u ponedjeljak ujutru bolesnog Indijca u bolnici posjetila porodica, koja nije bila zadovoljna uslovima u kojima boravi. Kako je centralni rashladni sistem u bolnici bio isključen da bi se spriječilo širenje korona virusa, u sobi u kojoj je ovaj muškarac ležao bilo je više od 40 stepeni.\nZbog toga je jedan od članova porodice donio portabl klima-uređaj, te su da bi ga priključili, slučajno isključili respirator. Muškarac je preminuo, a naknadnim testiranjem utvrđeno je da pacijent uopšte nije ni imao korona virus, već težak oblik hronične opstruktivne bolesti pluća.\n– Kad su isključili respirator iz struje, aparat se automatski prebacio na rezervno napajanje, odnosno na agregat na baterije. Međutim, baterija se istrošila nakon pola sata, poslije čega je pacijent preminuo. Kada je primijetila da nešto nije u redu, porodica je pozvala medicinsko osoblje, ali je već bilo kasno. Obdukcija je pokazala da je pacijent umro od gušenja – naveo je dr. Navin Saksena iz bolnice Mahara Bimsing, piše Radio Sarajevo.\nRusija postavila krstareću raketu uprkos prigovorima iz SAD\nŠOKANTNO: Tragičan ishod romantične prosidbe


Završena realizacija projekta u Društvenom centru u Lepenici – Info Aktivist\nZavršena realizacija projekta u Društvenom centru u Lepenici\nOpština Vladičin Han je uspešno završila realizaciju još jednog projekta. Radi se o projektu „Unapređenje rada Društvenog centra u Lepenici“. Projekat je nastavak aktivnosti podizanja obrazovnog nivoa dece sa slabijim postignućima u obrazovanju, koje se u okviru Društvenog centra realizuju još od 2001.godine.\nRealizacija Projekta „Unapređenje rada Društvenog centra u Lepenici“ je počela 1 juna 2017. godine a Projekat je završen 31.maja 2018.godine.\npružanje podrške obrazovanju deci sa tendencijom ranog napuštanja obrazovanja, dece sa slabijim postignućima u školi, dece koja neredovno ili uopšte ne pohađaju nastavu.\nosnaživanje dece, mladih (posebno devojčica) i roditelja, učešćem u kreativnim i obrazovnim radionicima, pomoć profesionalnoj orijentaciji i psiho-socijalna podrška\ndoprinos socijalnoj uključenosti dece i mladih Lepenice pružanjem usluga u zajednici koje će obezbediti informisanost, umreženost i kvalitetno provođenje slobodnog vremena kroz aktivnosti kao što su: foto-video radionice, izrada dekupaža, majstorske radionice, radionice sa ciljem unapređivanja poznavanja saobraćaja, unapređivanje znanja rada na računaru, sportske aktivnosti, ekskurzije i slično.\nKorisnici Projekta su bila deca uzrasta 9-18 godina sa teritorije Lepenice koja su imala slabija postignuća u školi ili su neredovno pohađala nastavu. U okviru realizacije Projekta, organizovano je i održano ukupno 158 radionica iz raznih oblasti a za koje su deca iskazala najveća interesovanja u proteklom periodu: foto-video radionica, izrada dekupaža, majstorske radionice, radionice bezbednosti u saobraćaju. U okviru realizacije Projekta bile su zastupljene redovne sportske aktivnosti kao i aktivnosti na osmišljenom provođenju slobodnog vremena najčešće uz korišćenje računara, interneta i društvene igre.\nPartner na realizaciji Projekta je bilo udruženje Veliko Srce iz Lepenice.\nProjekat „Unapređenje rada Društvenog centra u Lepenici“ je finansijski podržala FONDACIJA ZA OTVORENO DRUŠTVO iz Beograda.\nPrevious Post:Javni poziv za kupovinu 150 seoskih kuća za izbeglice – rok za prijavu do 23. jula 2018. godine\nNext Post:Zidne novine u Bujanovcu


PREDSEDNIK NARODNE SKUPŠTINE REPUBLIKE SRPSKE: Neformiranje Saveta ministara BIH ide na savest međunarodne zajednice! • HAPPYTV.RS\nPREDSEDNIK NARODNE SKUPŠTINE REPUBLIKE SRPSKE: Neformiranje Saveta ministara BIH ide na savest međunarodne zajednice!\nPredsednik Narodne skupštine Republike Srpske Nedeljko Čubrilović izjavio je danas da neformiranje Saveta ministara BiH ide na savest međunarodne zajednice koja više doprinosi tome da nema tog pomoćnog tela Predsedništva BiH, nego što se trudi da bude uspostavljen.\n- Sigurno je da nikome u BiH ne odgovara neformiranje Saveta ministara kao završni čin primene rezultata opštih izbora iz prošle godine. To sasvim sigurno ne odgovara Republici Srpskoj, ali, uveren sam, ne odgovara ni svim građanima BiH - rekao je Čubrilović.\nOn je ukazao i na cinizam koji pokazuju neki činovnici međunarodne zajednice, koji se ogleda i kroz sam izveštaj Evropske komisije, gde se kaže da BiH nije uradila mnogo toga, a nije priznala ni Kosovo.\n- Pa, to Kosovo nije priznalo pola sveta, nisu priznali ni neke zemlje članice EU, a to se pripisuje kao neka negativnost za BiH. Ovde treba definisati gde leži problem. Republika Srpska u pomenutom izveštaju ne pominje se u negativnom kontekstu, odnosno nigde ne piše da Srpska nije ispunila preuzete obavaze - rekao je Čubrilović.\nPrema njegovim rečima, Republika Srpska ispoštovala je sve ono što je dogovorila s međunarodnom zajednicom, a to se prvenstveno odnosi na mehanizam koordinacije koji je usaglašen i gde svi nivoi vlasti treba da odgovaraju i rade ono za šta su Ustavom BiH zaduženi.\n- Neformiranje Saveta ministara više ide na savest međunarodne zajednice koja doprinosi tome da nema tog (pomoćnog) tela (Predsedništva BiH), nego što se trudi da napravi taj savet. Mislim da se zloupotrebljavaju i koriste neke političke opcije, pre svega iz reda bošnjačkog naroda, kako bi svoje ciljeve stavili ispred ciljeva građana BiH - rekao je Čubrilović.\nOn ocekuje da, ipak, pobedi savest vodećih političara u BiH koji bi trebalo da do konačnog rešenja dođu što pre, jer, kako je ocenio, svaki dan odgađanja formiranja Saveta ministara znači još jedan izgubljeni dan za građane i BiH kao zemlju koja teži da bude ravnopravan član EU.


ZA ZIMSKO ODRŽAVANJE PUTEVA 50.000 MARAKA - Foca-online.info | Novosti iz Foče\nZA ZIMSKO ODRŽAVANJE PUTEVA 50.000 MARAKA\nObjavljeno petak, 14 novembar 2014 11:37\nOpština Foča izdvojila je 50.000 KM iz budžeta za zimsko održavanje puteva u ovoj godini. Novca, kako kažu opštinari, neće nedostajati, a prioriteti su gradske saobraćajnice, trotoari, zatim lokalni pravci i nekategorisani putevi.\nU opštini kažu da je u toku tenderska procedura za izbor izvođača radova koji će do kraja zimske sezone raditi po prioritetima i u skladu sa vremenskim uslovima.\n-Tender je raspisan, zimsko održavanje podijeljeno je na osam lotova, tako što smo pružili priliku da više izvođača može da konkuriše i da dobiju poslove održavanja. Nama je uvijek u interesu da je što više izvođača uključeno u zimsko održavanje, tako je bilo i prošle godine kada smo imali četiri izvođača koji su radili ove poslove, a sa ovom praksom nastavljamo i dalje-kaže Branka Salamadija, načelnik Odjeljenja za prostorno uređenje i stambeno-komunalne poslove opštine Foča.\nSalamadija dodaje da je opština spremna za zimsko održavanje puteva, a novca ima dovoljno za ovu godinu.\n-Od 50 000 maraka koliko je za ove namjene previđeno za ovu godinu, u januaru, februaru i martu potrošena je jedna petina ukupnih sredstava, odnosno oko 8 500 maraka, zahvaljujući tome što nije bilo snježnih padavina. Ostatak novca planiran je do 31. decembra ove godine. Mi tender raspisujemo za sezonu, a sredstva se planiraju za budžetsku godinu-rekla je Salamadija.\nČim se završi tenderska procedura, izvođači radova potpisaće ugovore i u skladu sa vremenskim prilikama počeće sa radovima.\nNa održavanju magistralnih i regionalnih puteva na području opštine Foča radiće preduzeće „Srbinjeputevi“. U ovom preduzeću su potvrdili da su već spremni za zimu i da raspolažu dovoljnim brojem ljudi, mehanizacije i potrebnom količinom soli i abrazivnog materijala.


Vučić: Vojska Srbije snažnija nego ikad (FOTO) - mojKontakt portal - Radio Televizija Kontakt\nPredsjednik Srbije Aleksandar Vučić rekao je da je Vojska Srbije danas “mnogostruko snažnija nego što je ikada bila” i da je to značajan odvraćajući faktor za sve one koji bi željeli da ugroze bezbjednost i pokušali da ugroze slobodu, mir i stabilnost građanima Srbije.\nVučić je u vojnom komplekstu “Pasuljanske livade”, gdje je večeras prisustvovao vojnoj vježbi sa bojevim gađanjem “Vatreni štit 2022”, rekao da će morati da se dalje osnaže helikopterske jedinice i istakao važnost jačanja upotrebe bespilotnih letjelica.\nOn je naveo da je od turskog predsjednika Redžepa Erdogana dobio obećanje da će Srbija “preko reda” dobiti mogućnost da kupi turske bespilotne letjelice “barjaktar”.\nVučić je najavio da će u utorak ili srijedu predstaviti javnosti, kako je naveo, novi ponos Vojske Srbije, nešto što će dramatično povećati njenu sposobnost, ali je odbio da otkrije o čemu je riječ.\nPredsjednik Srbije je rekao da se već godinu dana pregovara sa Francuskom o nabavci 12 aviona “rafala”, kao i sa još jednom zemljom o kupovini dodatnih 12 polovnih aviona, dok je treća varijanta razgovor sa tri zemlje o nabavci lovačko-borbene avijacije.\nVučić je istakao da je večerašnja vježba bila visokorizična jer se bojevom municijom u noćnim uslovima pucalo preko vojnika i naveo da su tenkovi pogađali bez greške.\nU vojnom kompleksu “Pasuljanske livade” kod Ćuprije večeras je izvedena združena taktička vježba sa noćnim bojevim gađanjem, kojoj su prisustvovali i ministri odbrane i unutrašnjih poslova Srbije Nebojša Stefanović i Aleksandar Vulin, kao i načelnik Generalštaba vojske Srbije general Milan Mojsilović.\nUčestvovalo je više od 1.000 pripadnika Kopnene vojske, Ratnog vazduhoplovstva i protivvazduhoplovne odbrane, 72. brigade za specijalne operacije i 63. padobranske brigade Vojske Srbije i više od 100 sredstava savremene ratne tehnike.\nNa vježbi je bilo angažovano više od 1.000 pripadnika Vojske Srbije i više od 100 ratne tehnike, između ostalog, avion MiG-29, helikopteri Mi-35 i H-145, daljinski pilotirani vazduhoplovi Ć-92A kao i artiljerijsko-raketni sistem PVO “Pancir-S1”, tenk M-84AC1, bespilotna letjelica “vrabac” i drugi.\nPrvi put je prikazano dejstvo noću novouvedenog ruskog protivoklopnog raketnog sistema “kornet-M”, koji može da uništi kompozitni čelik do 1,3 metra debljine ili armirani beton do tri i po metra na daljinama do 8.000 metara, javlja Tanjug.


GLAVNI GRADSKI URBANISTA STOJČIĆ NAJAVIO: Do kraja godine počinje izgradnja metroa, novog savskog mosta, Linijskog parka...\nMiljana Vranic\t 18.04.2021. 18:21h\n- Izvodi se veliki broj radova, ali se tek sledeće godine očekuje ekspanzija na značajnim infrastrukturnim projektima. Period pandemije korona virusa je iskorišćen da se pripreme projekti za igradnju metroa - najveće graditeljske intervencije u zadnjih nekoliko decenija, kao i Linijskog parka koji će u značajnoj meri promentii karakter jednog velikog dela grada - rekao je Stojčić.\nStojčić je, takođe, istakao da prostor preko puta "Beograda na vodi" u Bloku 18 "vapi" za urbanizacijom, koja će početi kada se reše pravno-imovinski sporovi.\n- Očekuje i početak izgradnje Nacionalnog stadina kao i svih pratećih sadržaja, ali i jednog broja fakulteta i kampusa za studente i profesore, kao i nastavak izgradnje škola i vrtića - naveo je Stojčić i najavio nastavak obnove fasada i zgrada od značaja u prestonici.\nU DVA UDESA U GLAVNOM GRADU POVREĐENE 2 TRUDNICE: Obe prevezene u GAK Višegradska\nStari savski mostMarko Stojčićizgradnja mosta


JANA NAPRAVILA HAOS U STUDIJU: Pevačici se svidela pesma, pa nije birala sredstva da je dobije za sebe! (FOTO) - PRess Serbia | PR PRess team\nPevačica Dragana Todorović, poznatija kao Jana, može da se pohvali velikim radnim stažom na estradi, a kada ste toliko dugo u muzičkom svetu, onda možete da osetite da li je neka pesma dobra ili nije, ali problem nastane kada shvatite da je pesma, za koju verujete da će biti hit, ode u ruke drugom pevaču. Upravo to se desilo Jani\n“Tačno je da se Jani svidela pesma I da je htela da je odkupi od mene, ali smo na kraju napravili kompromis, pa smo je uradili kao duet. Nikakvih problema nije bilo i nije tačno da ih je Jana pravila” – otkrio je Zoranić.\nTagoviAleksandar Zoranić Dragana Todorović jana pesma


Artemije: Nezavisnost Kosova dovela bi do istrebljenja srpskog naroda\n28 septembar, 2006\nU vašingtonskom Kapitol Hil klubu održana je konferencija posvećena Kosovu. Skup su organizovali Američki savet za Kosovo, medjunarodna grupa "Hrišćanska solidarnost" i Koalicija za verske slobode. Dogadjaj je pratila Helena Djordjević.\nBudući da je jedan od organizatora skupa agencija "Venabl", koju je angažovalo Srpsko nacionalno veće Kosova za lobiranje u SAD, domaćin Džejms Džatras na početku je primetio da je konferencija mahom skup istomišljenika. No, on je dodao da njihovi stavovi predstavljaju protivtežu dominantnim pogledima na Kosovo u Vašingtonu i ukazao na potrebu šire debate o ovoj temi u SAD. Počasni govornik, vladika raško-prizrenski Artemije, koji se nalazi u poseti Americi, poručio je da bi nezavisnost Kosova dovela do istrebljenja srpskog naroda, i stvaranja kriminalno-terorističke muslimanske države u srcu Evrope.\nUčesnicima konferencije obratio se i američki kongresmen Trent Frenks koji za "Glas Amerike" kaže da se nada promeni kursa američke politike u pogledu Kosova.\n"Mogu da vam kažem da postoje članovi Kongresa koji veoma žele da se tok stvari obrne. Ja samo mogu da se nadam i molim da će se to desiti. Mnogi od nas su nezadovoljni time u kom smeru Ujedinjene nacije vode čitav proces, i bojimo se da, ako Srbija 'padne', to bi predstavljalo uporište za dodatno jačanje islamskog terorizma. Voleo bih da mogu da vam kažem da je više ljudi angažovano na tom pitanju, to je jedna od stvari koja nije prodrla u svest američkog Kongresa kako bi treblao, ali verujem da Kondoliza Rajs i predsednik Buš razumeju izazove sa kojima se suočava Srbija i nadam se da će hrabrost srpskog naroda, uz božiju pomoć, videti promenu smera i da ćemo ipak videti mir i stabilnost za srpski narod», rekao je republikanski kongresmen iz Arizone.\nJedno od osnovnih pitanja na konferenciji bilo je da li je budući status Kosova već odredjen, ili ima prostora za diplomatske aktivnosti koje bi odložile ili izmenile konačno rešenje. Bivši ambasador Kanade u Jugoslaviji, Džejms Biset, izjavio je da je pesimista u pogledu ishoda pregovora, i da veruje da medjunarodni posrednik Marti Athisari vodi proces ka nezavisnosti.\n"Ipak, meni se čini da postoji tračak nade, da će možda neko u EU i u Stejt Departmentu uvideti da im ne ide u prilog da jednoj kriminalnoj državi predvodjenoj ratnim zločincima da nezavisni status i priliku da se pridruže demokratskim zemljama Evrope", istakao je Biset.\nAnalitičar Nikolas Gvozdev ukazao je da američka administracija, zbog drugih prioriteta, na nezavisnost Kosova gleda kao na "najjednostavnije rešenje", koje bi joj omogućilo da se brzo povuče iz problematičnog regiona, ali se pri tome ne uzimaju u obzir dugoročne posledice i presedan koji bi bio postavljen.\nNekoliko učesnika konferencije dovelo je u pitanje spremnost kosovskog društva za državnost zbog visoke stope kriminala, trafikinga i kršenja ljudskih prava. Gregori Kopli kaže da Kosovo ne zadovoljava nijedan od istorijskih standarda za suverenitet.\n"Štaviše, Kosovo nije ekonomski održivo osim putem kriminalnih aktivnosti i u potpunosti zavisi od medjunarodne zajednice. Da bi se priznao suverenitet Kosova mora se narušiti suverenitet druge priznate države, republike Srbije, zaobilazeći niz medjunarodnih sporazuma uključujući i povelju UN i sporazum iz Helsinkija. Treće, Kosovo je teritorija kojom se već upravlja kao kriminalnom organizacijom, i povezana je sa džihadističkim pokretom. Veze OVK sa džihadistima su već dovoljno temeljno dokumentovane", napomenuo je Kopli.\nDoktor Valid Fares, autor knjige "Budući džihad" razmotrio je pitanje spornih kriterijuma na osnovu kojih se nekom narodu daje, ili ne daje, pravo na samoopredljenje. Direktor projekta "Džihad Voč", Robert Spenser, ukazao je na nespremnost SAD i EU ali i same Srbije da sagleda verski aspekt konflikta na Kosovu kao borbe islamista i hrišćana. Sa tim se saglasio politički komentator Srdja Trifković koji je ocenio da SAD udovoljavanjem zahtevima evropskih muslimana, uključujući i kosovske Albance, nastoji da suzbije anti-zapadno raspoloženje u tom delu sveta, što je po njegovom mišljenju pogrešno i kontraproduktivno.\nPolitikolog Stiven Majer sa Nacionalnog instituta odbrane kritikovao je zapadni odnos prema problemu Kosova, ali i Beograd, zato što je pristao na pregovorima u kojima se prećutno podrazumeva da je suverenitet već odredjen, i da je potrebno iznaći mehanizme da se što bolje zaštite preostali Srbi na Kosovu.\n"Po mom mišljenju, srpska vlada nije smela da pristane na takvu strukturu pregovora. To je bila strateška greška, za koju cenu plaćaju sada. Pregovori o decentralizaciji i lokalnim zajednicama su suštinski pitanja suvereniteta, što su Srbi tek nedavno spoznali. Mnogo će zavisiti od toga kako će Beograd u narednih mesec dana pristupiti toj strategiji", rekao je Majer.\nMajer smatra da vlasti u Srbiji treba da ponudu šire autonomije, koja je neprihvatljiva za medjunarodnu zajednicu, zamene realističnijom strategijom, pokušaju da stvari okrenu u svoju korist, dovedu do podele izmedju Evropljana i Amerikanaca, iskoriste interese Grčke i Rusije, i angažuju svoje saveznike na Kapitol Hilu.


BEOGRAD – Mladi sa završenom srednjom školom, koji su prešli 18 godina, nezaposleni ili zaposleni kojima je potrebno stručno usavršavanje za mehatroničara, moći će od 24. marta da se obučavaju za tu profesiju u nemačkoj školi „Klett Dual“ koja je danas otvorena u Srbiji.\nMehatronika je spoj mehanike, elktronike i informacionih tehnologija, kažu predstavnici te škole i objašnjavaju da su mehatronski sklopovi delovi koji se nalaze u uređajima i opremi koju svakodnevno koristimo, na primer u mašini za veš, ali i na proizvodnim linijama u proizvodnji hrane, automobila i mnogim drugim.\nPotrebu za mehatroničarima iskazali su privrednici u Srbiji, kažu iz „Klett Dual“ škole, a pomoćnica ministra prosvete Gabrijela Grujić navodi da savremeni tehnološki razvoj leži upravo u kompanijama, te da zato treba osluškivati potrebe privrede.\nPrema njenim rečima, Srbija je uvođenjem dualnog obrazovanja u srednjim školama, a kroz prekvalifikacije, obuke i škole poput „Klett Dual“ i za kasnije uzraste, stavila tačku da Srbija proizvodi jeftinu radnu snagu.\n„Za nas je dualni model obrazovanja postao filozofija obrazovanja, a mladima u 21. veku mora da postane filozofija života“, podvukla je Grujić.\nKaže da se kroz dualno obrazovanje mladima pruža šansa da budu kreativni, inovativni, da razviju projektno mišljenje, i da probleme rešavaju u hodu.\nNajavila je da će novi zakonski okvir o dualnom obrazovanju za visoko obrazovnje još bolje i preciznije urediti taj sistem.\nRukovodilac Centra za edukaciju i dualno obrazovanje i direktor Poslovne akademije PKS Mirjana Kovačevcih kaže da PKS podržava otvaranje škola koje nude dualno obrazovanje jer smatra da samo u realnom okruženju budući kadrovi mogu sticati primenjiva znanja i razvijati veštine potrebne privredi.\nDrugi razlog je što se, navodi, sada dualno obrazovanje širi i na visoko obrazovanje, koje PKS i Ministarstvo prosvete promovišu.\n„Treći razlog jeste da je neophodno da kreiramo uslove da mladi ostanu u Srbiji. Nemačka je jedan od najznačjanih i spoljnih i ekonomskih parntera Srbije i do sada je uložila u razvoj obrazovanja u našoj zemlji više od dva miliona evra. Taj podatak podstaćiće mnoge da razmišljanje da Nemačka školuje kadrove za rad u Nemačkoj. Međutim, treba imati u vidu da u Srbiji radi više od 400 nemačkih komapnija koje zapošljavaju 55.000 ljudi“, ukazala je Kovačević.\nS obzirom na takve uslove, dodaje ona, treba razmišljati u pravcu da Nemačka želi da u svojim kompanijama u Srbiji ima kvalitetne, stručne i obrazovne kadrove .\nDirektor „Klett Dual“ škole u Srbiji Jelena Jakovljević kaže da će škola omogućiti budućim učenicima na didaktičko mehatronskoj opremi unaprede svoje znanje i budu spremni za industriju 4.0.\n„Naša ciljna grupa su mladi stariji od 18 godina, nezaposleni sa završenom srednjom školom ili zaposleni kojma je potrebno stručno usavršavanje. Privreda je pokazala potrebu za mehatronikom, to je spoj mehanike, elektronike i IT“, navela je Jakovljević.\nKaže da je to samo jedna oblast koju će ponuditi učenicima, te da će nastaviti da osluškuju potrebe privrede i vremenom uvoditi i programe za hotelijerstvo, logistiku, transport.\nUverena je da je mehatronika posao budućnosti, a da je dualno obrazovanje budućnost pristupu poslu.\nGeneralni direktor „Klett Dual“ Ferdinand Ajan kaže da škola će škola budućim učenicima ponuditi znanje, praksu povezanu sa znanjem i veštine i alate koji će im pomoći da brzo rešavaju probleme na poslu.\n061 mreza4 jahaca apokalipseacidi borici za ociadverb prevodafrodita krema za depilacijuagi i ema analizaagi i ema prepricanoaikido novi sad


Na Zabjelu: Uhapšena porodica Đurišić, u pidžami odvedeni sa imanja – Borba\nNa Zabjelu: Uhapšena porodica Đurišić, u pidžami odvedeni sa imanja\nJutros je komunalna policija uz pratnju bagera i kamiona, u 5 sati krenula da ruši na privatnom posjedu porodice Đurišić u Jerevnaskoj ulici. Bez naloga i rješenja, komunalni policajci su došli i počeli sa uklanjanjem stvari sa privatnog imanja.\nNakon što su Danijela, Vanja i Savo reagovali da zaustave komunalce, kojih je bilo desetak, pozvali su i policiju.\nPolicija je nakon kraćeg razgovora povela Danijelu, Vanju i Sava u Centar bezbjednosti, gdje se još uvijek nalaze.\nVažno je istaći i činjenicu da komunalci nisu koristili maske i rukavice, što je obaveza po mjerama koje je propisao Nacionalni koordinacioni odbor.\nNece vam se dat Vanja ni njegova familija pa ih hapsite do preksjutra, oce doticni da otmu cojeku djedovinu ka’ sto su dostini na slican nacin…Igrom slucaja moj djed je bio veliki prijatelj sa Vanjinim ocem Dajom pa pouzdano znam da je zemlja njegova, inace njegova familija je imala po’ Zabjela sto se veli.